womensolidarity: ΜΟΝΤΕΡΝΕΣ ΔΟΥΛΕΙΕΣ (ΔΙΟΝΥΣΗΣ ΧΑΡΙΤΟΠΟΥΛΟΣ)\nΣτις συγχρονες επιχειρησεις η εργασιακη σκλαβια επανηλθε λουστραρισμενη, αλλα εξισου εξοντωτικη. Η μοιρα του σπουδασμενου εργαζομενου ειναι δυσμενεστερη απο του αγραμματου εργατη. Ο πραγματικος πλουτος της χωρας παραγεται στο χωραφι και στο εργοστασιο, για το λογο αυτο οι αγροτες και οι εργατες δεν διανοηθηκαν ποτε να επικαλεστουν καποια νεφελωδη ιδεολογηματα για τη δουλεια τους.\nΗ προσφορα τους ειναι αυταποδεικτη.\nΑντιθετως, οι απασχολουμενοι στον τριτογενη τομεα, των υπηρεσιων, δεν αρκουνται στην υψηλοτερη αμοιβη που εισπραττουν, αγωνιουν να δωσουν και ανωτερο νοημα σ΄αυτο που κανουν.\nΤο επαγγελμα εγινε ιδεολογια.\nΟ καλως εννοουμενος επικερδης χαρακτηρας του αποσιωπαται συστηματικα και προβαλλεται κατα κορον σαν ζωτικη ωφελεια για το κοινωνικο συνολο.Οι χρηματιστες κοπτονται για την "αναπτυξη", οι διαφημιστες μοχθουν για την "επικοινωνια", οι ασφαλιστες χτιζουν την "ασφαλιστικη συνειδηση"κ.ο.κ.\nΕξ ου και το καταγελαστο ορισμενων οτι ασκουν λειτουργημα. Ουδεις ζηλευει τη μοιρα τους.\nΟι νεοι ονειρευονται να σπουδασουν για να κανουν καριερα σε καποια απο τις μοντερνες και αστραφτερες δουλειες. Αυτες εχουν περαση, προσφερουν υψηλες αμοιβες και απειρως υψηλοτερο κοινωνικο στατους.\nΔεν υποψιαζονται καν πως η καριερα ειναι η δικη τους κοιλαδα των δακρυων.\nΓια να πετυχεις σ' αυτες τις δουλειες, το παν ειναι να ξερεις να πουλας τον εαυτο σου. Να εισαι αυτο που επιθυμει ο αλλος να είσαι. Αλλου σε θελουν τολμηρο και επιθετικο και αλλου μετρημενο και αξιοπιστο. Οι απαιτησεις αλλαζουν αναλογα με το κλαδο, αλλο σεϊλς κι αλλο φαϊνανς. Αυτη η κωμωδια του αγκρεσιβ ή του ριλαϊαμπλ δεν θα σταματησεις ποτε να την παιζεις, αυτη θα σε κραταει στη δουλεια.\nΕπισης απο τη μερα που θα εισελθεις σε καποιον κλαδο, θα πρεπει να ασπαστεις και τις ιδεοληψιες του, σαν να μυεισαι σε θρησκευτικη αιρεση.\nΟ κλαδος υπερανω ολων.\nΕιναι ο ιερος δεσμος που προστατευει και ανυψωνει τα μελη του, ασχετως των εσωτερικων ανταγωνισμων. Με αυτη τη συντεχνιακη αντιληψη της χειριστης μορφης οι "συναδελφοι" θωρακιζουν την επαγγελματικη τους ιδιοτητα και διεκδικουν απο την κοινωνια διαρκως και νεα προνομια.\nΜαζι με την εισοδο στην αγορα εργασιας των νεων επαγγελματων εισηχθη και η δυτικη νοοτροπια του ολοκληρωτικα αφοσιωμενου στη δουλεια του προτεσταντη. Ο χρονος που αφιερωνουν οι υπαλληλοι στην εταιρεια ειναι τρομαχτικος.\nΣτις συγχρονες επιχειρησεις η εργασιακη σκλαβια επανηλθε λουστραρισμενη αλλα εξισου εξοντωτικη. Η μοιρα του σπουδασμενου εργαζομενου ειναι δυσμενεστερη απο του αγραμματου εργατη.\nΟ ευπρεπης μισθος και ισως καποιο ετησιο μπονους που παρεχουν οι εταιρειες στα μοντερνα εργατοσκυλα δεν αντισταθμιζουν τις ατελειωτες ωρες προσθετης δουλειας.\nΓι΄αυτο υπαρχουν συνηθως και καποιες εξτρα παροχες κολακειας, το ωραίο γραφείο και καποιοι φανταχτεροι τιτλοι, που ουσιαστικα δεν σημαινουν τιποτα.\nΗ μακροβιοτητα της καριερας σε μια συγχρονη εταιρεια κρινεται απο δυο βασικα στοιχεια, την ολο και μεγαλυτερη "τρελα" για δουλεια και το λογιαλτι (την πιστοτητα) στην εταιρεια και στους στοχους της.\nΕπισης, ειναι απαραιτητο να συμμεριστεις καποιες νεες "αξιες". Οπως το σχιζοφρενικο "αλλο δουλεια κι αλλο φιλια", λες κι ο ανθρωπος μπορει να κανει αναστολη αισθηματων. Ή το δογμα οτι με καθε θυσια πρεπει να φερεις σε περας τη δουλεια που σου ανεθεσαν.\nΟλα αυτα καλυπτονται με την προστυχη στρεψοδικια του σωστου "επαγγελματια". Που σημαινει οτι, προκειμενου να γινει η δουλεια σου, ολα επιτρεπονται, η δουλεια προηγειται καθε ανθρωπινου συναισθηματος, φιλια, αγαπη, δικιο, κατανοηση ειναι δευτερευοντα.\nΛενε "ειμαι προφεσιοναλ" κι αυτο τα εξηγει ολα.\nΚι ο Αλ Καπονε "προφεσιοναλ" ήτανε.\nΑυτον το κτηνωδη αμοραλισμο εννοουν όταν λένε "ειμαι προφεσιοναλ".\nΤο πλέον ψυχοφθορο για τον εργαζομενο ειναι πως πρεπει να δινει καθε μερα εξετασεις. Τα συγχρονα επαγγελματα εχουν υψηλο βαθμο ανασφαλειας σε σχεση με τα παραδοσιακα. Και απειρως σκληροτερο ανταγωνισμο, τοσο εξωτερικο, απο άλλες ομοειδεις εταιρειες, οσο και εσωτερικο, απο άλλους καπατσους που εποφθαλμιουν την ιδια θεση. Ακομη και το υψηλοβαθμο στελεχος δεν αισθανεται σιγουρια, παει ένα πρωϊ και χωρις καμμια προειδοποιηση βρισκει το γραφειο του στον διαδρομο. Δυστυχως στην ιδια λουμπα επεσαν και οι γυναικες.\nΜεχρι προσφατα δεν επιδεικνυαν την ολοκληρωτικη αφοσιωση των αντρων στη δουλεια τους. Ως οντα πιο πολυπλοκα, αισθαντικα και ερωτικα, εδιναν μεγαλυτερη σημασια στα αισθηματα και στις χαρες της ζωης.\nΓι΄αυτη την ανεξαρτησια τους η κοινωνια τις φιλοδωρησε εκδικητικα με σωρεια κατηγοριων, απιστες, ελαφρομυαλες, ανευθυνες, γλωσσουδες κλπ. Η χαρα και ο ερωτισμος δεν συγχωρουνται στην παραγωγη. Τελευταιως μαλιστα, αν αποπειραθεις στη δουλεια ενα πονηρο αστειο, καποιο υπονουμενο, καραδοκει η εξευτελιστικη κατηγορια της "σεξουαλικης παρενοχλησης".\nΑυτο κι αν ειναι ευνουχισμος, σημαινει "οσοι περασετε αυτη την πορτα αφηστε εξω το φυλο σας".\nΟι γυναικες στην προσπαθεια τους να κατακτησουν ενα ακομη ισχυρο οχυρο γινονται κι αυτες "προφεσιοναλ" θυματα. Τυπικες, σοβαρες, με πολυασχολο υφος, ασεξουαλ ντυσιμο, κατι σκουρα ταγιερ σαν αντρικα κουστουμια, λευκο πουκαμισο και απομιμηση γραβατας.\nΕσβησε το χαμογελο, το σκερτσο και το παιχνιδισμα, που τις εκαναν αξιολατρευτες. Εχασαν το πλεονεκτημα της ζωης που ειχαν εναντι των εξουθενωμενων απο τη δουλεια αντρων.\nΟ Γκι Ντεμπορ το εγραψε με συνταρακτιη απλοτητα: "Μονο οσοι δεν δουλευουν ζουν".\nΣτο πισω μερος του κεφαλιου μας ολοι ξερουμε οτι στον κοσμο δεν ηρθαμε για να κανουμε καριερα, λεφτα και ονομα, ηρθαμε πρωτιστως για να ζησουμε και, ει δυνατον, να αφησουμε αυτον τον κοσμο λιγο καλυτερο απ΄ ο,τι τον βρηκαμε.\nΑλλα δεν ζουμε. Κι αυτο μας τρελαινει.\n"Το αγχος, το στρες, ο φοβος, η ντροπη, η περιφρονηση, η επιθετικοτητα, η θεληση της δυναμης γεννιουνται απο μια καταπιεσμενη θεληση για ζωη". (Βανεγκεμ)\nΜε την πιο κοινη λογικη, οσες ωρες δουλευεις, αλλες τοσες πρεπει να εχεις ελευθερες για να χαρεις αυτα που εβγαλες.\nΟμως ο νεος ανθρωπος σπαταλα ολο το χρονο του, την ευφυϊα, την εφευρετικοτητα και τις εμπνευσεις του υπερ της καριερας του και οχι της ζωης του. Ο ψυχισμος του μολυνεται απο αυτο το δηλητηριωδες αλισβερισι. Φυσικω τω τροπω, το εξεκιουτιβ τερατακι γραφειου θα μεταφερει μακαβρια το παρε δωσε και στις προσωπικες τους στιγμες.\n"Αυτα έκανα για σενα, περιμενω ανταποδοση".\nΜοιραια οι λαμπρες καριερες ειναι πυραμιδες που θεμελιωνονται πανω σε προσωπικες και οικογενειακες τραγωδιες.\nΤΑ ΝΕΑ, 07/12/2002, Σελ. Ρ35, Κωδικος αρθρου:Α 17510Ρ351\nΑναρτήθηκε από woman's voice στις 3:52 μ.μ.


Οι σκέψεις της Μπενφίκα για το μέλλον του Ανδρέα Σάμαρη\nΟι σκέψεις της Μπενφίκα για το μέλλον του Ανδρέα Σάμαρη από Πολίτης Sports article http://politis.com.cy/article/i-skepsis-tou-mpenfika-gia-to-mellon-tou-andrea-samari Η Μπενφίκα σκέφτεται να ανανεώσει για ακόμη τρία χρόνια τη συνεργασία της με τον Ανδρέα Σάμαρη και να τον παραχωρήσει δανεικό στην Αλ Χιλάλ... 16.08.2018 15:05\nΗ Μπενφίκα σκέφτεται να ανανεώσει για ακόμη τρία χρόνια τη συνεργασία της με τον Ανδρέα Σάμαρη και να τον παραχωρήσει δανεικό στην Αλ Χιλάλ...\nΗ Μπενφίκα σκέφτεται να ανανεώσει για ακόμη τρία χρόνια τη συνεργασία της με τον Ανδρέα Σάμαρη και να τον παραχωρήσει δανεικό στην Αλ Χιλάλ.\nΑυτό αναφέρει η πορτογαλική εφημερίδα «O jogo», αποκαλύπτοντας ότι τον Ελληνα μέσο θέλει στη Σαουδική Αραβία ο Ζόρζε Ζέσους. Οι δυο τους είχαν συνεργαστεί στην Μπενφίκα την σεζόν 2014-15.\nΌπως αναφέρεται, η Αλ Χιλάλ έχει ήδη υποβάλει πρόταση για τον Σάμαρη και οι διαπραγματεύσεις για το δανεισμό του βρίσκονται ήδη σε εξέλιξη. Να σημειωθεί ότι ο Έλληνας μέσος έχει ρήτρα 45 εκατομμυρίων ευρώ στο συμβόλαιό του.\nΑνδρέας Σάμαρης Μπενφίκα\n«Ψήνονται» άλλες τρεις επιστροφές στον Ολυμπιακό!\nΑπίστευτη γκέλα στο προφίλ του Σάμαρη για την 25η Μαρτίου! (pic)\nΠρόταση από ομάδα της Κίνας για τον Σάμαρη\nΑγωνιούν για τον Σάμαρη στην Μπενφίκα


ΑΓΙΟΣ ΜΥΡΩΝΑΣ ΠΡΟΣΤΑΤΗΣ ΤΩΝ ΑΝΤΙΚΥΘΗΡΩΝ ~ ΕΠΤΑΝΗΣΟΣ ΠΟΛΙΤΕΙΑ\nPosted on 2:47 μ.μ. by gregorio_marcheto | No comments\nΤο Τσιριγότο το νοτιότερο άκρο του Ιονίου τόξου, τιμάει στις 17 Αυγούστου τον πολιούχο του, τον Αγιο Μύρωνα.\nΚαταγόταν από την Κορινθία,όπου και είχε γίνει ιερέας. Βρισκόμαστε περίπου στο 250μ.Χ. επί Δεκίου αυτοκράτορα,όπου και γίνονται οι μεγάλοι διωγμοί των Χριστιανών.Κατά την λειτουργία των Χριστουγέννων εισέβαλαν στον Ναό, Ρωμαίοι με επικεφαλής τον ανθύπατο/έπαρχο Αχαϊας, Αντίπατρο.\nΧαρακτηριστική είναι η κατηγορία του Αγίου Μύρωνα προς τον Ρωμαίο διοικητή που τον είχε φυλακίσει,οπότε τον αποκάλεσε ''λύκο άρπαγα''. Οταν ο Ρωμαίος διοικητής ζήτησε από τον Αγιο να αλλαξοπιστήσει προκειμένου να ελευθερώσει το ''ποίμνιό'' του, οι ίδιοι οι πιστοί αρνήθηκαν κατηγορηματικά,λέγοντας ότι δεν θα χάσει ο πνευματικός πατέρας μας,την ψυχή του για να ζήσουν λίγο παραπάνω τα σαρκία μας!!!\nΜετά από βασανιστήρια,αποκεφαλίστηκε. Τμήμα του λειψάνου του βρίσκεται στην Μονή Κύκκου στην Κύπρο.\nΣτα χρόνια της Ενετοκρατίας όταν το νησί ήταν έρημο,πήγαιναν Κρήτες κυνηγοί.\nΚάποτε δύο κυνηγοί είδαν να βγαίνει ένα αγριοκάτσικο από μια συστάδα θάμνων. Εκεί όταν πήγαν να πιούν νερό-γιατί το κεφάλι του αγριοκάτσικου ήταν βρεγμένο-βρήκαν εικόνα του Αγίου Μύρωνα οπότε και έχτισαν εικονοστάσι προς τιμήν του.\nΜετά από μήνες όταν ξαναπήγαν στο νησί με σκοπό να χτίσουν Ναό,δεν βρήκαν εκεί την εικόνα,αλλά 300 μέτρα μακρύτερα.\nΜε αφορμή την θέση αυτή,έχτισαν στο σημείο αυτό Ναό σύμφωνα με την θέληση του Αγίου όπως υπέθεσαν και άρχισε ο εποικισμός του νησιού από Κρήτες.


EcoVision: Δημιουργεί χώρο για τα απορρίμματα.\nΦιλόδοξη. Καινοτόμος. Παθιασμένη. Είναι μια νέα επιχείρηση που προσφέρει υψηλής ποιότητας λύσεις τεχνολογίας για τη διαχείριση των απορριμμάτων, όπως έξυπνες, εξοικονόμησης χώρου δοχεία, τα οποία μπορεί να τοποθετηθούν ακόμα και υπόγεια! Εξοπλισμένο με ένα πατενταρισμένο σύστημα πρεσσαρίσματος αυξάνωντας την ικανότητα των δοχείων για την αποθήκευση των απορριμμάτων, μειώνοντας έτσι τις μεταφορές κατά τουλάχιστον ένα παράγοντα 5. Παροχή λύσεων σε αστικές περιοχές και μια σύγχρονη ημέρα πρέπει όλοι να θέλουν να συμβάλλουν στη μείωση των εκπομπών CO2 και την αύξηση της οδικής ασφάλειας.\nΈνα βιώσιμο περιβάλλον για όλους. Λιγότερη μεταφορά , λιγότερα σκουπίδια και αντιπροσωπευτικές λύσεις για τα απορρίμματα. Όχι δύσοσμα δοχεία μπροστά από το γραφείο σας, όχι σκουπίδια στο γκαράζ σας και χωρίς εσωτερικά προβλήματα διοικητικής μέριμνας με τα απόρρίμματα από τις τροφές σας. Η δυνατότητα διατήρησης των απορριμμάτων σας σε ξεχωριστά ρεύματα, και η αφαίρεσή τους από ένα όχημα. Αδύνατο; Όχι, κατά τη γνώμη μας ! Η Γενική Ιδέα της EcoVision παρέχει τη λύση. Θέλατε να μάθετε περισσότερα; Μας αρέσει να μοιραζόμαστε το όραμά μας μαζί σας!\nΜεγαλώσαμε στην καρδιά του Άμστερνταμ. Τα προϊόντα μας έχουν σχεδιαστεί για να αντιμετωπίσουν τα προβλήματα που προκύπτουν στο ιστορικό κέντρο της πόλης , όπου ο χώρος είναι περιορισμένος και οι απαιτήσεις για την αισθητική είναι υψηλές . Τα προϊόντα μας έχουν δοκιμαστεί και αποδειχθεί εκεί . Εν τω μεταξύ, η υπηρεσία παρέχεται τώρα σε ολόκληρη τη χώρα . Απορρίμματα συλλέγονται γρήγορα και αποτελεσματικά . Είναι ένα τεχνικό πρόβλημα; Σας προσφέρουμε μια λύση 24/7 με δικούς μας τεχνικούς . Μήπως χρειάζεστε custom made λύσεις ; Ενημερώστε μας . Θα ήθελα να είναι μέρος της λύσης.


Μεθυσμένος Bo Dallas: «Άντε γαμ*** πιλότε! Ο Rollins είναι κόπανος!» - Rings of Pain - WWE News, TNA News, PPV Results, Wrestling News, UFC News in Greek and more\nHome > WWENEWS > Μεθυσμένος Bo Dallas: «Άντε γαμ*** πιλότε! Ο Rollins είναι κόπανος!»\nΜεθυσμένος Bo Dallas: «Άντε γαμ*** πιλότε! Ο Rollins είναι κόπανος!»\nΤον πέταξαν έξω από το αεροπλάνο γιατί είχε μεθύσει. Κατά την διάρκεια μιας πτήσης του WWE προς το Μεξικό, ο Bo Dallas είχε σουρώσει για τα καλά.\nΟ Bo Dallas βρισκόταν σε απελπιστική κατάσταση και οι άνθρωποι του WWE αναγκάστηκαν να τον αφήσουν πίσω. Σύμφωνα με τον Steve Bell από το «The Late Shift» podcast, ο Dallas τραγουδούσε για αρκετή ώρα με όση περισσότερη φωνή μπορούσε το soundtrack του Lion King.\nΟ πιλότος πλησίασε τον Bo Dallas και εκείνος του είπε: «Άντε γαμ****»\nΣύμφωνα με πληροφορίες, ο Dallas βρισκόταν στο μπαρ του αεροδρομίου μαζί με την Charlotte και τους Usos. Η πτήση δεν γινόταν να πραγματοποιηθεί με τον Bo Dallas... στουπί και η αστυνομία τον μετέφερε εκτός αεροδρομίου.\nΣτο ποτό λέγονται οι μεγαλύτερες αλήθειες...\nΈτσι δεν λένε; Ο Bo Dallas επανέλαβε αρκετές φορές πόσο κόπανος είναι ο Seth Rollins...\nΑναρτήθηκε από Νότης Καμπέρης στις 8/28/2016 03:28:00 π.μ.\nItem Reviewed: Μεθυσμένος Bo Dallas: «Άντε γαμ*** πιλότε! Ο Rollins είναι κόπανος!» Description: Rating: 5 Reviewed By: Νότης Καμπέρης


Με δύο εκτοξευτές Iron Dome η κορβέτα «Lavah» τύπου Saar-5 του Ισραηλινού Ναυτικού - Defence Review\nHome /Άμυνα/Ειδήσεις/Με δύο εκτοξευτές Iron Dome η κορβέτα «Lavah» τύπου Saar-5 του Ισραηλινού Ναυτικού\nΜια πολύ ενδιαφέρουσα φωτογραφία ανάρτησε στον προσωπικό του λογαριασμό στο «Twitter» ο χρήστης «Israel Defensa Monitor (Ñ)». Συγκεκριμένα, η φωτογραφία δείχνει την κορβέτα «Lahav» τύπου Saar-5 με δύο (2) εκτοξευτές αντιπυραυλικών συστημάτων Iron Dome. Όπως δείχνει η φωτογραφία οι εκτοξευτές είναι τοποθετημένοι στις βάσεις τους, της χερσαίας έκδοσης, στο ελικοδρόμιο του πλοίου. Η φωτογραφία δεν αναφέρει ημερομηνία λήψης. Θα πρέπει να σημειωθεί πάντως ότι το Νοέμβριο του 2017 το Ισραήλ είχε ανακοινώσει ότι εγκατέστησε και δοκίμασε με επιτυχία το Iron Dome στην κορβέτα «Lahav». Το Iron Dome έχει ελάχιστο βεληνεκές 4 χιλιόμετρα και μέγιστο 70 χιλιόμετρα (η ναυτική του έκδοση ονομάζεται C-Dome και αποτελεί μέρος του οπλισμού των νέων κορβετών Saar-6).\nΔεν είναι γνωστό αν η εγκατάσταση δύο (2) εκτοξευτών Iron Dome αποτελεί εξέλιξη δοκιμών ή το Ισραήλ αποφάσισε να διπλασιάσει την ποσότητα Iron Dome που θα φέρουν οι Saar-5. Η απόφαση εγκατάστασης των Iron Dome στις Saar-5 πάρθηκε το 2013 όταν ξεκίνησε η άντληση φυσικού αερίου από το τεράστιο απόθεμα «Tamar» που ανακαλύφθηκε το 2009 στα ανοιχτά της βόρειας ακτογραμμής του Ισραήλ (το άλλο τεράστιο απόθεμα «Leviathan» ανακαλύφθηκε το 2010). Ο εξοπλισμός των Saar-5 με το Iron Dome κρίθηκε αναγκαίος για την προστασία των θαλάσσιων σταθμών άντλησης φυσικού αερίου, εντός της ισραηλινής ΑΟΖ, από πιθανές τρομοκρατικές ενέργειες. Εξ αρχής αποφασίστηκε ότι τα Iron Dome δεν θα ενσωματωθούν δομικά-μόνιμα στα πλοία, όπως συμβαίνει με τις Saar-6, αλλά θα εγκατασταθούν στο ελικοδρόμιο και θα προσθαφαιρούνται ανάλογα.\nTAGS: C-Dome Iron Dome Lahav Saar-5 Saar-6


“Η Λαμία, χάνει το τρένο…” – iparnassos\nΤ ου Νίκου Σταυρογιάννη*\nΜόλις προχθές, ύστερα από πολύμηνη αναμονή και αρκετές ανακοινώσεις, ξεκίνησαν τα δρομολόγια για το γνωστό σε όλους μας «λευκό βέλος», μια υπερταχεία αμαξοστοιχία, ικανή να ανταγωνιστεί την αεροπορική σύνδεση Αθήνας – Θεσσαλονίκης.\nΤο σπουδαίο αυτό μέσο γρήγορης και οικονομικής μετάβασης από Αθήνα προς την συμπρωτεύουσα, αν και διέρχεται κατά πολύ μεγάλο ποσοστό από την περιφέρεια Στερεάς Ελλάδας, εν τούτοις δε σταματά στο Σ.Σ Λιανοκλαδίου.\nΤι κι αν ξοδέψαμε τεράστια ποσά, μέρος από τα Κοινοτικά Πλαίσια Στήριξης και μετέπειτα το ΕΣΠΑ, προκειμένου να κατασκευάσουμε ένα σύγχρονο – για τα ελληνικά δεδομένα – σιδηροδρομικό δίκτυο;\nΤώρα που έφτασε η ώρα οι Λαμιώτες, οι Φθιώτες και οι επισκέπτες του τόπου μας να μπορούν να το χρησιμοποιούν με γρήγορα και σύγχρονα τρένα, η Λαμία, η έδρα της Φθιώτιδας, της Περιφέρειας Στερεάς Ελλάδας, ΔΕΝ αποτελεί στάση για το πολυδιαφημισμένο «λευκό βέλος».\nΗ περιοχή μας λοιπόν, καταδικάζεται ξανά, σε απομόνωση, αυτή τη φορά σιδηροδρομική, με πολύπλευρες δυσμενείς αναπτυξιακές, κοινωνικές και οικονομικές συνέπειες.\nΆξια απορίας παραμένει, η εκκωφαντική σιωπή όλων των θεσμικών παραγόντων του τόπου μας, αρχής γενομένης από τη Δημοτική Αρχή που συνεχίζει να αναλώνεται σε μακέτες, ενώ η Λαμία μαραζώνει με ανησυχητικά γρήγορους ρυθμούς.\nΗ Στρατηγική της Βιώσιμης Αστικής Ανάπτυξης που εμείς σχεδιάσαμε, εξασφαλίζοντας και τους απαραίτητους χρηματικούς πόρους και η οποία θα έκανε την πόλη και το Δήμο μας διεθνώς αναγνωρίσιμο πολιτιστικό προορισμό, μοιάζει να έχει παραμείνει στα σχέδια.\nΟποίες και να είναι οι τρέχουσες συνθήκες σε εθνικό και παγκόσμιο επίπεδο, οι αιρετοί έχουμε χρέος να διεκδικούμε διαρκώς και να υπερασπιζόμαστε τα συμφέροντα του τόπου μας.\nΟφείλουμε με ουσιώδεις παρεμβάσεις και όχι με μεγαλεπήβολες αναρτήσεις, να απαιτούμε την πρόοδο και την ευημερία. Η Λαμία, ολόκληρος ο Δήμος, έχει τις αντικειμενικές προϋποθέσεις για να το επιτύχει.\nΑς δείξουμε επιτέλους και την πολιτική βούληση που αρμόζει σε τούτο τον προικισμένο τόπο που δεν αντέχει άλλο κοινωνικό και οικονομικό μαρασμό. Ούτε άλλα ακριβοπληρωμένα επικοινωνιακά τρικ, αστραφτερές φωτογραφίες και ανυλοποίητες μακέτες.\n*Ο Νίκος Σταυρογιάννης είναι τ. Δήμαρχος Λαμιέων και νυν επικεφαλής της μείζονος μειοψηφίας στο δημοτικό συμβούλιο Λαμιέων


Χρ.Ευστρατίου “Η Περιφέρεια Νοτίου Αιγαίου και οι Εθελοντικές ομάδες στηρίζουν τον Τριαθλητή Θ.Τσικούρη” - RodosToday\nΧρ.Ευστρατίου “Η Περιφέρεια Νοτίου Αιγαίου και οι Εθελοντικές ομάδες στηρίζουν τον Τριαθλητή Θ.Τσικούρη”\nBy NewsDesk on\t 7 Μαΐου 2021 Αθλητικά\nΔιοργάνωση Ποδηλατικού event για Φιλανθρωπικό Σκοπό\nΤο Σάββατο 8 Μαΐου θα πραγματοποιηθεί στη Ρόδο το event παγκοσμίου φήμης Εveresting Challenge που θα διοργανώσει ο αθλητής του τριάθλου Θοδωρής Τσικούρης.\nΤα έσοδα από την εκδήλωση (Εveresting Challenge) θα δοθούν για την αντιμετώπιση του νεανικού διαβήτη\nΑυτό επισημάνθηκε μεταξύ άλλων, σε συνέντευξη Τύπου που παραχώρησαν από κοινού ο αντιπεριφερειάρχης Δωδεκανήσου κ. Χρήστος Ευστρατίου, ο τριαθλητής κ. Θοδωρής Τσικουρής, από τον ΕΕΣ ο κ. Κωνσταντίνος Τζάννος, η κα Κατερίνα Χατζηνικόλα (πρόεδρος Απόλλων Τρίαθλον), και μέλη της εθελοντικής ομάδας διάσωσης όπως, η κα Μαρία Ντοβέλλου.\nΣτην τοποθέτησή του, ο κ. Χρ Ευστρατίου εξέφρασε την πλήρη στήριξη της Περιφέρειας Νοτίου Αιγαίου στην προσπάθεια του αθλητή, λέγοντας τα εξής:\n«Έχουμε έναν αθλητή, παιδί της Ρόδου που αποφάσισε το Σάββατο να διοργανώσει ένα event το οποίο λέγεται Everesting Challenge.\nΑυτό γίνεται σε όλο τον κόσμο και μπαίνει σε πλατφόρμα όπου ο αθλητής κάνει αναβάσεις σε βουνά με ειδικούς χρόνους που αναγράφονται σε αυτή την πλατφόρμα.\nθα συγκεντρωθούν και χρήματα και τρόφιμα που θα δοθούν στην πανελλήνια ένωση αγώνα κατά του νεανικού διαβήτη. Η περιφέρεια στηρίζει το εγχείρημα καθώς γίνεται και προβολή της Ρόδου και επειδή ο Θοδωρής είναι γέννημα θρέμμα της Ρόδου προτίμησε να έρθει εδώ και να την διαφημίσει παγκόσμια.\nΣτο πλευρό του βρίσκονται και εθελοντικές ομάδες»\nΟ Τριαθλητής Θ.Τσικούρης , αναφέρθηκε στην τεράστια προσπάθεια που χρειάστηκε για να φτάσει σε αυτό το σημείο, να διοργανωθεί δηλαδή το Everesting Challenge Rhodes 2021, όπου συμμετέχουν πολλές εθελοντικές ομάδες\n«Σε αυτό το event καλείται ο αναβάτης να ανέβει μια ανηφόρα οπουδήποτε επιλέξει, ώστε τα συνολικά υψομετρικά να ισούνται με το όρος Έβερεστ –δηλαδή 8.848 μέτρα Αυτό για να γίνει εφικτό στη Ρόδο, χρειάστηκε προσπάθεια και έρευνα για να καταλήξω στο χωριό Σάλακος και συγκεκριμένα στην ανηφόρα προς τον Προφήτη Ηλία.\nΕκεί, έχει μήκος 5χλμ με μέση κλίση 7-8%. Αυτή την ανηφόρα θα την ανέβω το λιγότερο 26 με 27 φορές (μόνον ανάβαση).\nΤο εγχείρημα ξεκίνησε α. για φιλανθρωπικό σκοπό και τον Αγώνα Κατά του Νεανικού Διαβήτη και β. Για να προβληθεί η Ρόδος ως τουριστικός / αθλητικός προορισμός (που ήδη προβάλλεται και από άλλες οργανώσεις)».\nΟ κ. Τσικουρής αναφέρθηκε στους 28 χορηγούς και στις εθελοντικές οργανώσεις που τον στηρίζουν, ενώ οι παρόντες, εξέφρασαν την ικανοποίησή τους για το εγχείρημα.\nΣτη συνέντευξη Τύπου παρευρέθηκαν επίσης ο Κώστας Τζάνος εκ μέρους του Ελληνικού Ερυθρού Σταυρού η Μαρία Ντοβέλου από την Ελληνική ομάδα διάσωσης και η Καίτη Θεοδωράκη πρόεδρος της τριαθλητικής ομάδας Ρόδου.\nΌλοι τους αναφέρθηκαν στο event προσκαλώντας τους ποδηλάτες και τους αθλητές να παρευρεθούν και να συντροφεύσουν τον Θοδωρή Τσικούρη αυτές τις 14 έως και 18 ώρες που μπορεί να διαρκέσει. Παράλληλα το πρωί της ίδιας μέρας η Δήμητρα Πατάπη προπονήτρια του παιδικού τμήματος τα παιδικής ομάδας του Ροδήλιου και ο Σάββας Πότσος προπονητής της ποδηλατικής ομάδας του Παραδεισίου θα κάνουν ένα μικρό event δεξιοτεχνίας με μικρά παιδιά.\nΣτοχεύοντας με τον Διαβήτη την Κορυφή\nΑισιοδοξώντας ότι το τέλος της δύσκολης αυτής περιόδου είναι κοντά, ηΠ.Ε.Α.Ν.Δ.σε συνεργασία με το μέλος της Θεόδωρο Τσικούρη, ενώνουν τις δυνάμεις τους και διοργανώνουν στις 8 Μαΐου 2021 στη Ρόδο, το αθλητικό event EVERESTING, παγκόσμια γνωστό μεταξύ των ποδηλατών και σας προσκαλούμε να συμμετέχετε.\nΟ Θεόδωρος Τσικούρης, είναι άτομο με Σακχαρώδη Διαβήτη τύπου 1 εδώ και 14 χρόνια ενώ παράλληλα είναι αθλητής τριάθλου μεγάλων αποστάσεων και ο μικρότερος ηλικιακά στην Ελλάδα που τερμάτισε αγώνα απόστασης Ironman (3,8km κολύμβηση, 180km ποδήλατο, 42,2km τρέξιμο). Όπως αποδείχθηκε, η διάγνωση του διαβήτη, του πρόσφερε τελικά πολύ περισσότερα απ’ όσα του στέρησε, καθώς τον δίδαξε από νωρίς πειθαρχία, προσήλωση στο στόχο και επιμονή στη συνεχή προσπάθεια για ατομική βελτίωση σε όλους τους τομείς συμπεριλαμβανομένου και τη ρύθμιση των επιπέδων γλυκόζης. Ως μέλος της ΠΕΑΝΔ απο την παιδική του ηλικία, θέλει πλέον να δώσει το δικό του αγώνα, ενισχύοντας παράλληλα και τον αγώνα που κάνει η ΠΕΑΝΔ εδώ και 38 χρόνια.\nΛίγα Λόγια για το αθλητικό event(https://everesting.cc):Στο EVERESTING οι αναβάτες καλούνται να ανεβούν ένα βουνό όσες φορές χρειαστεί ώστε τα συνολικά υψομετρικά να ισούνται με την κορυφή των Ιμαλαΐων, το Έβερεστ, το ψηλότερο σημείο στον κόσμο (8848m). Για το συγκεκριμένη Event επιλέχθηκε η κατάλληλη ανηφόρα/βουνού στο αγαπημένο του νησί τη Ρόδο, όπου ο συνολικός αριθμός των ελαχίστων αναβάσεων είναι οι 22 φορές και των μέγιστων 25 (10.000m υψομετρικά), με συνολική μέγιστη απόσταση τα 250 χιλιόμετρα.\nΏρα έναρξης του event είναι 6:00πμ με δυνατότητα εκκίνησης για τους συμμετέχοντες όποια ώρα μέσα στη μέρα μέχρι τον τερματισμό του πρώτου ποδηλάτη.\nΔηλώσεις συμμετοχής έως 7 Μαϊου 2021 στο info@peand.gr αποστέλλοντας το ονοματεπώνυπο του συμμετέχοντα και το απόκομμα της συναλλαγής με το συμβολικό αντίτιμο των 10,00€/άτομο.\nείτε με χρεωστική/πιστωτική κάρτα πατώντας εδώ\nΤα έσοδα που θα συγκεντρωθούν από τις συμμετοχές θα διατεθούν για το έργο της Π.Ε.Α.Ν.Δ.\nΗ Π.Ε.Α.Ν.Δ. παραμένει επί 38 χρόνια στην πρώτη γραμμή της μάχης κατά του σακχαρώδη διαβήτη τύπου 1, σχεδιάζοντας και υλοποιώντας αδιάλειπτα από το 1983 πολυάριθμες δράσεις, ενέργειες και προγράμματα για την υποστήριξη των παιδιών με ΣΔτ1, αλλά και για την ενημέρωση και ευαισθητοποίηση της κοινωνίας μας, με στόχο την κατάρριψη των μύθων και την αποστιγματοποίηση της νόσου.\nΣε όλο αυτό το διάστημα της ενεργούς δράσης της, η Π.Ε.Α.Ν.Δ. έχει τη χαρά και την τιμή να έχει σύμμαχους και συμπαραστάτες πολλές εταιρείες, η στήριξη των οποίων έχει συμβάλει σημαντικά στην υλοποίηση πολυάριθμων δράσεων που βελτίωσαν τις ζωές των ασθενών και των οικογενειών τους και είχαν ουσιαστικό αντίκτυπο στο κοινωνικό σύνολο.\nΜε την επικοινωνία μας αυτή, σας καλούμε να σταθείτε κι εσείς δίπλα μας σύμμαχος και συνοδοιπόρος και να στηρίξετε την προσπάθειά μας, είτε με οικονομική χορηγία είτε με την παροχή ειδών απαραίτητων για την πραγματοποίηση της δράσης, όπως εμφιαλωμένα νερά, μπανάνες, μπάρες, χυμούς, μπλούζες, μετάλλια κ.ά.\nΤα λογότυπα όλων των χορηγών θα προβληθούν στον επίσημο ιστότοπο και τα μέσα κοινωνικής δικτύωσης της Π.Ε.Α.Ν.Δ., καθώς και στην ευχαριστήρια αναφορά στις εταιρείες που υποστήριξαν την ενέργεια, η οποία θα δημοσιευθεί στην ιστοσελίδα & στο περιοδικό της Π.Ε.Α.Ν.Δ.\nΗ Π.Ε.Α.Ν.Δ. είναι σωματείο φιλανθρωπικό, μη κερδοσκοπικού χαρακτήρα, που ιδρύθηκε το 1983 από τον διακεκριμένο Ομότιμο Καθηγητή Παιδιατρικής κ. Χρήστο Σπ. Μπαρτσόκα, με σκοπό τη βελτίωση της ποιότητας ζωής των παιδιών με σακχαρώδη διαβήτη τύπου 1 και των οικογενειών τους.\nΠιστή στο όραμά της, η Π.Ε.Α.Ν.Δ. προσφέρει εθελοντικά τις υπηρεσίες της πανελλαδικά σε περισσότερα από 4.000 παιδιά και νέους με ΣΔΤ1 και έχει αναπτύξει μια σειρά καινοτόμων κοινωνικών προγραμμάτων και δράσεων που ανταποκρίνονται στις σύγχρονες ανάγκες της κοινωνίας, με στόχο την παροχή κάθε είδους βοήθειας στους πάσχοντες και τις οικογένειές τους και την ενημέρωση και ευαισθητοποίηση του κοινωνικού συνόλου.\nΗ Π.Ε.Α.Ν.Δ. εργάζεται καθημερινά για την προαγωγή της έρευνας, μεθοδολογίας και αγωγής για τον έλεγχο του διαβήτη και τη μείωση των επιπλοκών της νόσου, την οργάνωση σεμιναρίων και εκπαιδευτικών μαθημάτων για την πρόληψη και διαχείριση του διαβήτη στα παιδιά, την έκδοση διδακτικού και επιμορφωτικού υλικού, καθώς και τη συνεργασία με κρατικούς και ιδιωτικούς φορείς για την βελτίωση της υγείας, περίθαλψης και διαβίωσης των παιδιών με διαβήτη.\nΕίναι μέλος της Ένωσης «Μαζί για το Παιδί» και του Εθνικού Συμβουλίου Νεολαίας «Ε.ΣΥ.Ν.».\nΣτόχοι: Κύριος στόχος της Π.Ε.Α.Ν.Δ. είναι να προσφέρει κάθε μορφή βοήθειας σε παιδιά και νέους που πάσχουν από ΣΔΤ1, ώστε να βιώνουν μία καθημερινότητα χωρίς διακρίσεις και να οραματίζονται με αισιοδοξία το μέλλον τους.\nΠόροι: Η Π.Ε.Α.Ν.Δ. δεν ενισχύεται οικονομικά από το κράτος. Οι πόροι της προκύπτουν αποκλειστικά από ιδιωτικές δωρεές και χορηγίες, καθώς και από την Ένωση «Μαζί για το Παιδί». Τα έσοδα που συγκεντρώνονται κατά διαστήματα από δράσεις διατίθενται για την προσφορά πολύτιμων υπηρεσιών και αγαθών στα ίδια τα παιδιά με ΣΔτ1 και τις οικογένειές τους.\nΤι είναι ο νεανικός διαβήτης (ΣΔτ1)\nΟ σακχαρώδης διαβήτης αποτελεί την πιο γρήγορα αναπτυσσόμενη χρόνια πάθηση παγκοσμίως. Ο αυτοάνοσος τύπος της νόσου (ΣΔ τύπου 1) ονομάστηκε νεανικός διαβήτης, επειδή το 90% των περιστατικών εμφανίζεται στην παιδική και εφηβική ηλικία, με μέση ηλικία εμφάνισης τα 14 έτη. Τα παιδιά που πάσχουν από νεανικό διαβήτη αυξάνονται κατά 3% ετησίως και η νόσος εκδηλώνεται σε όλο και μικρότερες ηλικίες.\nΟ νεανικός διαβήτης (ΣΔτ1) είναι μια ασθένεια με αυτοάνοση αιτιολογία, δηλαδή ο ίδιος ο οργανισμός μέσω αντισωμάτων που παράγει επιτίθεται και καταστρέφει τα ινσουλινοπαραγωγά Β-κύτταρα του παγκρέατος, με αποτέλεσμα να υπάρχει ελάχιστη ή μηδενική έκκριση ινσουλίνης για την κάλυψη των βασικών αναγκών και το μεταβολισμό των τροφών και, ως εκ τούτου, να γίνεται αναγκαία η λήψη ινσουλίνης εξωγενώς.\nΣύμφωνα με την Παγκόσμια Ομοσπονδία Διαβήτη (IDF), το 2019, 1 στους 11 ενήλικες ηλικίας 20-79 ετών είχε διαβήτη, ενώ πάνω από 1,1 εκατ. παιδιά και έφηβοι παγκοσμίως είχαν διαγνωστεί με νεανικό διαβήτη (ΣΔτ1). Στατιστικά, μεταξύ των περιπτώσεων διαβήτη, το 10% αφορά ΣΔ τύπου 1, ποσοστό που αναμένεται να αυξηθεί τα προσεχή χρόνια. Στην Ελλάδα, περίπου 900.000 άτομα πάσχουν από σακχαρώδη διαβήτη, εκ των οποίων οι 80-90.000 πάσχουν από σακχαρώδη διαβήτη τύπου 1. Ετησίως, περισσότερα από 120 παιδιά διαγιγνώσκονται με νεανικό διαβήτη στη χώρα μας, αριθμός που φαίνεται να αυξάνεται συνεχώς.\nΜε πληροφορίες από swimbikerun.gr


Νέα Μονή | Chios Life\nΑρχική » Αξιοθέατα » Νέα Μονή\nΗ Νέα Μονή περιλαμβάνει τον κύριο ναό, δύο μικρότερες εκκλησίες, την τράπεζα όπου δειπνούσαν οι μοναχοί, τα καταλύματα (κελιά) των μοναχών και υπόγειες δεξαμενές που δημιουργήθηκαν για την αποθήκευση νερού. Στο βορειοδυτικό τμήμα της Μονής υπάρχει ένας επιβλητικός αμυντικός πύργος. Όλα τα τμήματα του Μοναστηριού περιβάλλονται από ψηλά πέτρινα τείχη.\nΣύμφωνα με την μοναστική παράδοση, ο Αυτοκράτορας Κωνσταντίνος ο Μονομάχος χρηματοδότησε το Μοναστήρι για να ευχαριστήσει τρεις Χιώτες Μοναχούς που πρόβλεψαν ότι η εξορία του στη Λέσβο ήταν προσωρινή και τελικά καταλάβει το θρόνο.\nΟι τρεις Μοναχοί ανακάλυψαν την θαυματουργή εικόνα της Παναγίας σε μια μυρτιά στην τωρινή τοποθεσία του Μοναστηριού. Αυτή ήταν και η τοποθεσία όπου αρχικά έχτισαν ένα μικρό εκκλησάκι με μερικά καταλύματα (κελιά).\nΟ Αυτοκράτορας Μονομάχος και η Ζωή η Πορφυρογέννητη παρέδωσαν στο Μοναστήρι ιδιοκτησίες και έσοδα, κάτι το οποίο ήταν πολύ σπάνιο για το Βυζαντινό οικονομικό σύστημα.\nΤο Μοναστήρι της Νέας Μονής ήταν ένα από τα πιο πλούσια και γνωστά μοναστήρια του Αιγαίου. Η ακμή συνεχίστηκε μέχρι την εποχή που οι Τούρκοι εισέβαλαν στο νησί το 1822 και λεηλάτησαν το Μοναστήρι και από τότε άρχισε η οικονομική παρακμή.\nΟ κύριος ναός βρίσκεται στο κεντρικό σημείο του Μοναστηριού. Αποτελείται από τον κύριο ναό, τον εσωνάρθηκα και τον εξωνάρθηκα. Η αρχιτεκτονική του ναού είναι νησιωτικός οκταγωνικός με τρούλο.\nΟ ναός του Ιερού Σταυρού, ένας μικρός ναός χτισμένος δίπλα στην πύλη εισόδου, όπου υπάρχουν οι εναπομείναντες σκελετοί των μαρτύρων και των μαχόμενων της σφαγής της Χίου.\nΤα ψηφιδωτά της Νέας Μονής χρονολογούνται από τον 11ο αιώνα και αποτελούν κειμήλια του Μοναστηριού. Σήμερα είναι μια από τις τρεις μοναδικές συλλογές της Βυζαντινής περιόδου στην Ελλάδα, που έχουν διασωθεί και παραμένουν σε σχετικά καλή κατάσταση.\nΧαρακτηριστικά της τεχνικής που χρησιμοποιήθηκε για την κατασκευή των ψηφιδωτών είναι η δραματική έκφραση και η μοναστική απλότητα. Ένα μεγάλο τμήμα της επιφάνειας της ζωγραφιάς είναι από χρυσό και όπως αντανακλά το φως πάνω του, τονίζει την υπερβατικότητα των εικόνων και των σχημάτων δίνοντας την εντύπωση ότι μετακινούνται σ’ έναν ανώτερο και πνευματικό κόσμο. Η εξαιρετική ποιότητά τους, μαζί με το γεγονός ότι αποτελούν έργο καλλιτεχνών που διασυνδέονταν με τα μεγαλύτερα εργαστήρια της Κωνσταντινουπόλεως, τα κατατάσσει ανάμεσα στα πιο σημαντικά δημιουργήματα της Βυζαντινής τέχνης.\nΑνάβατος από Χωριά\nΔιαμονή κοντά σε Νέα Μονή


Media Lab – ΔΗΜΟΣΙΑ ΚΕΝΤΡΙΚΗ ΒΙΒΛΙΟΘΗΚΗ ΔΡΑΜΑΣ\nMedia Lab: Πρόκειται για μία σύγχρονη βιβλιοθήκη μέσα στην ίδια τη Βιβλιοθήκη. Είναι ένας κόμβος δημιουργικότητας και συνεργασίας, ο οποίος συνδυάζοντας τις νέες τεχνολογίες και τη μοντέρνα αρχιτεκτονική, προσφέρει ποικίλες υπηρεσίες στους χρήστες του. Έχει σχεδιαστεί για να καλύψει κυρίως τις ανάγκες νέων ανθρώπων, μαθητών, φοιτητών, εφήβων, νέων επαγγελματιών, ανέργων, μεταναστών, με γνώμονα την προσφορά υπηρεσιών και απώτερο στόχο την ανάπτυξη της δημιουργικότητας τους.\nΤο Media Lab αποτελείται από 3 χώρους:\nα) Χώρος πρόσβασης στο διαδίκτυο και διαδραστικής συνεργασίας, γνωστός και ως co-working loung\nβ) Το στούντιο ηχογράφησης, γνωστό ως music studio\nγ) Το δημιουργικό χώρο για συναντήσεις, γνωστό ως brain pulse room.\nΣτους χώρους αυτούς οι χρήστες έχουν τη δυνατότητα να δημιουργήσουν ή να επεξεργαστούν ένα βίντεο, να φτιάξουν μία ψηφιακή ιστορία, να ηχογραφήσουν ένα ραδιοφωνικό σποτ, να φτιάξουν το δικό τους ντέμο ή να ηχογραφήσουν κάτι δικό τους, να σερφάρουν στο διαδίκτυο, να έχουν πρόσβαση σε ψηφιακό περιεχόμενο, να συνδεθούν ηλεκτρονικά με άλλα ιδρύματα ή οργανισμούς του εξωτερικού για τελεδιάσκεψη, να πραγματοποιήσουν μία μικρή επαγγελματική συνάντηση, να διοργανώσουν ένα σεμινάριο, να πραγματοποιήσουν οποιοδήποτε πολιτιστικό γεγονός μικρού μεγέθους (π.χ. ένα εργαστήριο δημιουργικής γραφής) ή απλά να χαλαρώσουν σε ένα ευχάριστο περιβάλλον, κάνοντας χρήση και των νέων βιβλίων που συνοδεύουν το χώρο. Ο χώρος δημιουργήθηκε από την Αστική Μη Κερδοσκοπική Εταιρία Future Library και με αποκλειστική χρηματοδότηση του Ιδρύματος «Σταύρος Νιάρχος», μετά από επιλογή για τη δημιουργία 9 Media Lab πανελλαδικά.\nΣταθμοί εργασίας για Άτομα με Αναπηρία: πρόκειται για 2 πλήρως εξοπλισμένους σταθμούς για Άτομα με Αναπηρία, οι οποίοι βρίσκονται εντός του χώρου του Media Lab και σε πλήρη αρμονία με τον υπόλοιπο χώρο. Ο ένας σταθμός απευθύνεται σε άτομα με προβλήματα όρασης, διαθέτοντας ειδικό εκτυπωτή Braille, μεγεθυντή οθόνης, πληκτρολόγιο Braille και σχετικό λογισμικό φωνής. Ο δεύτερος σταθμός εργασίας απευθύνεται σε άτομα με κάθε είδους κινητική προβλήματα και απαρτίζεται από ένα πλήθος εξοπλισμού, ανάλογα με τις ανάγκες και τις απαιτήσεις του κάθε χρήστη. Ο εξοπλισμός αποκτήθηκε μέσω της συμμετοχής της Βιβλιοθήκης μας στο Γ΄ κοινοτικό πλαίσιο στήριξης και συγκεκριμένα μέσω του προγράμματος «Κοινωνία της Πληροφορίας»


Αυτό το μπουζούκι είναι διαφορετικά κουρντισμένο; - Μουσικά Όργανα - Ρεμπέτικο Φόρουμ\nΑυτό το μπουζούκι είναι διαφορετικά κουρντισμένο;\nelder1 Νοέμβριος 10, 2018, 11:18πμ #1\nΑν μπορεί κάποιος να με βοηθήσει γιατί έχω μπερδευτεί. Στο παραπάνω βίντεο το μπουζούκι που παίζει στα δεξιά όπως βλέπουμε την οθόνη (συγνώμη που δεν ξέρω το όνομα του μουσικού), είναι κουρδισμένο ΡΕ ΛΑ ΡΕ; Με έχει μπερδέψει το γύρισμα που ξεκινάει στο 2:39.\nnikosn (Νίκος Νικολάου) Ιούλιος 1, 2018, 9:17μμ #2\nΕίναι ο Αρίστος Βαμβακούσης,http://www.youtube.com/watch?v=xSsLXIZfE9s&feature=related (το λέει και στην επικεφαλίδα),μαζί με τον Μανώλη Πάππο,και τα μπουζούκια τους είναι κουρδισμένα,ΡΕ ΛΑ ΡΕ, όπως φαίνεται.\nelder1 Ιούλιος 1, 2018, 9:17μμ #3\nΝίκο σε ευχαριστώ για την απάντηση.Αν μπορείς να με διαφωτίσεις στο εξής: στο γύρισμα που κάνει, στο 2:39 του βίντεο που παρέθεσα, παίζει στην λα και στην μπουργκάνα;\nliga_rosa (Νίκος Σαρηγιάννης) Ιούλιος 1, 2018, 9:17μμ #4\nστο 2.39 που λες, δεν είδα να πηγαίνει στην μπουργάνα (παρά μόνο ακριβώς πριν, όπου κρατάει ακκόρντο). αλλά μήπως σε μπερδεύει το ότι βλέπεις στην εικόνα το δεύτερο μπουζούκι και ακούς το πρώτο από τα ηχεία;\nnikosn (Νίκος Νικολάου) Ιούλιος 1, 2018, 9:17μμ #5\nΝομίζω ο συνονόματος Νίκος πρέπει να σε διαφώτισε.Την πρώτη φωνή την παίζει ο Μανώλης,όπου στο βίντεο φαίνεται και λιγότερο,ενώ ο Αρίστος παίζει την δεύτερη,όπου την λέει κι όλας,(σιγόντο) στην Λιζέτα.Προφανώς αυτό συμβαίνει.\nelder1 Ιούλιος 1, 2018, 9:17μμ #6\nΣας ευχαριστώ και τους δύο για την βοήθεια. Πραγματικά έτσι είναι τώρα το κατάλαβα.\nΥ.Γ σόρυ για την αργοπορημένη απάντηση αλλά ας όψεται το τριήμερο!


Όροι Χρήσης – e-pharmacy4u.gr\nΟ ιστότοπος www.e-pharmacy4u.gr είναι το ηλεκτρονικό κατάστημα έκθεσης και διάθεσης παραφαρμακευτικών και καλλυντικών προϊόντων της ατομικής επιχείρησης με έδρα τη Θεσσαλονίκη, ΒΑΣ.ΓΕΩΡΓΙΟΥ 37 . Το ηλεκτρονικό κατάστημα παρέχει στους χρήστες του τη δυνατότητα πραγματοποίησης παραγγελιών 24 ώρες το 24ωρο 7 ημέρες την εβδομάδα μέσω του ιστοτόπου και μέσω τηλεφώνου από τις 08:30 – 14:30 και 17:00 – 21:00 από Δευτέρα ως Παρασκευή. Ο χρήστης έχει την επιλογή του τρόπου πληρωμής, της τοποθεσίας αποστολής ή παραλαβής από το φυσικό κατάστημα καθώς και της επιλογής του τύπου παραστατικού (απόδειξη ή τιμολόγιο πώλησης). Βάσει της Ελληνικής νομοθεσίας δεν επιτρέπονται πωλήσεις φαρμάκων και εκτέλεση συνταγών ασφαλιστικών ταμείων μέσω Internet.\nΟ ιστότοπος www.e-pharmacy4u.gr διατηρεί το δικαίωμα να ανανεώνει και να τροποποιεί τους παρόντες όρους και τις προϋποθέσεις συναλλαγών βάσει των αναγκών του ηλεκτρονικού καταστήματος και της φαρμακευτικής νομοθεσίας. Ο ιστότοπος www.e-pharmacy4u.gr αναλαμβάνει την υποχρέωση να ενημερώνει τους χρήστες του για οποιαδήποτε τροποποίηση στους όρους και τις προϋποθέσεις συναλλαγών ωστόσο οι τροποποιήσεις αυτές δεν ισχύουν για παραγγελίες που έχουν ήδη τοποθετηθεί.\nΟ ιστότοπος www.e-pharmacy4u.gr δικαιούται ανά πάσα στιγμή και χωρίς προειδοποίηση να μεταβάλλει την φύση και το περιεχόμενο του παρόντος δικτυακού τόπου, καθώς και να αναστέλλει ή να διακόπτει πρόσκαιρα ή και μόνιμα την λειτουργία του. Μπορεί επίσης να διακοπεί ή να ανασταλεί ή να παρεμποδισθεί η λειτουργία του παρόντος δικτυακού τόπου από λόγους που διαφεύγουν τον έλεγχο ή την βούληση του www.e-pharmacy4u.gr .\nΟ ιστότοπος www.e-pharmacy4u.gr είναι ο επίσημος διαδικτυακός τόπος της επιχείρησης Φαρμακείο Σταυρίδου Χρ.Άννα. Όλο το περιεχόμενο που αναρτάται όπως ονόματα, κείμενα, εικόνες, φωτογραφίες, εμπορικά λογότυπα και γραφιστικά, αποτελούν διακριτικά γνωρίσματα αποκλειστικής ιδιοκτησίας του ηλεκτρονικού καταστήματος και προστατεύονται απο την Ελληνική και Διεθνή Νομοθεσία περί Προστασίας Πνευματικών Δικαιωμάτων και Αθέμιτου Ανταγωνισμού.\nΟ Πελάτης είναι υποχρεωμένος να διαβάσει τους όρους χρήσης πριν εγγραφεί στο ηλεκτρονικό κατάστημα www.e-pharmacy4u.gr και πριν από την πραγματοποίηση παραγγελιών. Ο Πελάτης θεωρείται πως έχει αποδεχτεί ανεπιφύλακτα του όρους χρήσης στην περίπτωση χρήσης των υπηρεσιών του ιστοτόπου.\nΗ χρήση του παρόντος δικτυακού τόπου πρέπει να γίνεται αποκλειστικά για νόμιμους σκοπούς και με τρόπο που να μην παρεμποδίζει την χρήση του από τρίτους. Ο επισκέπτης/χρήστης υποχρεούται σύμφωνα με τον Νόμο, τα χρηστά ήθη και τους παρόντες Όρους, να μην προβαίνει σε πράξεις ή παραλείψεις που μπορούν να προκαλέσουν βλάβη ή δυσλειτουργία σ’ αυτόν (δικτυακό τόπο), ή να επηρεάσουν ή να θέσουν σε κίνδυνο την παροχή υπηρεσιών από το www.e-pharmacy4u.gr .\nΟ παρών δικτυακός τόπος και οι υπηρεσίες που προσφέρονται μέσω αυτού απευθύνονται αποκλειστικά σε ενήλικες. Απαγορεύεται σε ανήλικα άτομα να τον χρησιμοποιούν ή να τον επισκέπτονται, καθώς και να συνάπτουν συναλλαγές. Το www.e-pharmacy4u.gr δεν φέρει καμία απολύτως ευθύνη για ενδεχόμενη επίσκεψη του δικτυακού τόπου αυτού και χρήση του από ανήλικα άτομα, δεδομένου ότι δεν μπορεί να ελέγχει την ταυτότητα των εισερχομένων χρηστών/επισκεπτών.\nΝα μην χρησιμοποιούν τον ιστότοπο www.e-pharmacy4u.gr για την αποστολή, δημοσίευση ή μετάδοση με οποιοδήποτε τρόπο περιεχομένου που είναι παράνομο, προκαλεί παράνομη προσβολή και βλάβη στο ηλεκτρονικό κατάστημα και στην επιχείρηση ή σε οποιοδήποτε τρίτο πρόσωπο.\nΤο προσωπικό του ιστοτόπου www.e-pharmacy4u.gr καταβάλει κάθε δυνατή προσπάθεια να παρέχει υπηρεσίες υψηλής ποιότητας.\nTo www.e-pharmacy4u.gr δεν ευθύνεται για παρενέργειες και ζημίες από τη χρήση παραγγελθέντων προϊόντων που οφείλονται σε λανθασμένη επιλογή προϊόντων από τον χρήστη, απρόσεκτη ή λανθασμένη χρήση των προϊόντων, ή σε υπαιτιότητα του κατασκευαστή, όπως πταίσμα κατά την κατασκευή, ελλιπείς πληροφορίες ή οδηγίες που συνοδεύουν τα προϊόντα, ποιότητα κατασκευής, ασφάλεια υλικών και πραγματικά ελαττώματα. Η ευθύνη μας στην περίπτωση ελαττωματικού προϊόντος περιορίζεται στην υποχρέωση αντικατάστασης αυτού, εφόσον πληρούνται οι προϋποθέσεις επιστροφής προϊόντων.\nΕπιστροφές προϊόντων γίνονται δεκτές εντός 14 ημερών από την ημερομηνία παραλαβής του προϊόντος, εφ’όσον τα προϊόντα δεν έχουν χρησιμοποιηθεί. Εξαιρούνται τα γάλατα όπου οι επιστροφές δεν επιτρέπονται βάσει Νόμου.\nΟ ιστότοπος www.e-pharmacy4u.gr και η επιχείρηση Φαρμακείο Σταυρίδου Χρ. ¨Αννα δεν παρέχουν καμία εγγύηση πως δεν θα υπάρξουν λάθη ή διακοπές στις υπηρεσίες του.\nΟ ιστότοπος www.e-pharmacy4u.gr και η επιχείρηση Φαρμακείο Σταυρίδου Χρ. ¨Αννα δεν παρέχουν καμία εγγύηση για την διαθεσιμότητα των προϊόντων καθώς αυτή επηρεάζεται από παράγοντες τόσο του εθνικού όσο και του διεθνούς εμπορίου. Ευθύνη μας είναι η έγκαιρη ενημέρωση των πελατών περί της μη διαθεσιμότητας, καθώς και η άμεση επιστροφή των χρημάτων.\nΟ ιστότοπος www.e-pharmacy4u.gr και η επιχείρηση Φαρμακείο Σταυρίδου Χρ. Άννα δεν ευθύνονται για καθυστερήσεις στην εκτέλεση των παραγγελιών βασισμένες σε λόγους ανωτέρας βίας όπως φυσικές καταστροφές, απεργίες κ.τ.λ.\nΟ ιστότοπος www.e-pharmacy4u.gr και η επιχείρηση Φαρμακείο Σταυρίδου Χρ. Άννα δεν παρέχουν καμία εγγύηση για τυχόν ανακρίβειες των πληροφοριών των πρϊόντων καθώς αυτές παρέχονται από τις κατασκευάστριες ή διακινήτριες εταιρείες.\nΟ ιστότοπος www.e-pharmacy4u.gr και η επιχείρηση Φαρμακείο Σταυρίδου Χρ. Άννα έχουν ευθύνη ως προς την εγκυρότητα των φαρμακευτικών συμβουλών και υπηρεσιών που παρέχουν αλλά δεν αντικαθιστούν την συμβουλή του ιατρού ή του φαρμακοποιού σας.


Εκπληρώνετε Όλη την Υποχρέωσή σας προς τον Θεό; — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nw99 15/11 σ. 18-23\nΕίναι τα Πάντα Ματαιότητα;\nΗ Αφιέρωση και η Υποχρέωσή μας προς τον Θεό\nΝα Σταθμίζετε Προσεκτικά τις Αποφάσεις Σας!\nΒοηθήματα για να Θυμόμαστε τον Μεγαλειώδη Δημιουργό Μας\n«Ο αληθινός Θεός θα φέρει σε κρίση κάθε είδους έργο αναφορικά με κάθε κρυφό πράγμα, ως προς το αν είναι καλό ή κακό».—ΕΚΚΛΗΣΙΑΣΤΗΣ 12:14.\n1. Ποιες προμήθειες έχει κάνει ο Ιεχωβά για το λαό του;\nΟ ΙΕΧΩΒΑ υποστηρίζει όσους τον θυμούνται ως τον Μεγαλειώδη Δημιουργό τους. Ο εμπνευσμένος Λόγος του τους δίνει την απαιτούμενη γνώση για να τον ευαρεστούν πλήρως. Το άγιο πνεύμα του Θεού τούς κατευθύνει στο να κάνουν το θεϊκό θέλημα και να “καρποφορούν όσον αφορά κάθε καλό έργο”. (Κολοσσαείς 1:9, 10) Επιπλέον, ο Ιεχωβά παρέχει πνευματική τροφή και θεοκρατική κατεύθυνση μέσω “του πιστού και φρόνιμου δούλου”. (Ματθαίος 24:45-47) Από πολλές απόψεις, λοιπόν, ο λαός του Θεού έχει την ευλογία του ουρανού καθώς υπηρετεί τον Ιεχωβά και επιτελεί το ζωτικό έργο κηρύγματος των καλών νέων της Βασιλείας.—Μάρκος 13:10.\n2. Αναφορικά με την υπηρεσία του Ιεχωβά, ποια ερωτήματα μπορεί να δημιουργηθούν;\n2 Οι αληθινοί Χριστιανοί χαίρονται να είναι απασχολημένοι στην ιερή υπηρεσία του Ιεχωβά. Ωστόσο, μερικοί ίσως αποθαρρύνονται και σκέφτονται ότι οι προσπάθειές τους είναι άσκοπες. Λόγου χάρη, κατά καιρούς, κάποιοι αφιερωμένοι Χριστιανοί ίσως αναρωτιούνται αν οι ευσυνείδητες προσπάθειές τους αξίζουν πραγματικά τον κόπο. Καθώς ένας οικογενειάρχης συλλογίζεται την οικογενειακή μελέτη και άλλες δραστηριότητες, μπορεί κάλλιστα να του δημιουργηθούν ερωτήματα όπως: “Ευαρεστείται πραγματικά ο Ιεχωβά με αυτά που κάνουμε; Εκπληρώνουμε όλη την υποχρέωσή μας προς τον Θεό;” Τα σοφά λόγια του συναθροιστή μπορούν να βοηθήσουν να απαντηθούν τέτοια ερωτήματα.\n3. Σε αρμονία με το εδάφιο Εκκλησιαστής 12:8, ποιο είναι το άκρον άωτον της ματαιότητας;\n3 Μερικοί ίσως νομίζουν ότι τα λόγια του σοφού άντρα δεν είναι πολύ ενθαρρυντικά για κανέναν—νέο ή ηλικιωμένο. «“Η μεγαλύτερη ματαιότητα!” είπε ο συναθροιστής, “Τα πάντα είναι ματαιότητα”». (Εκκλησιαστής 12:8) Στην πραγματικότητα, το να αγνοεί κάποιος τον Μεγαλειώδη Δημιουργό στη νεότητά του, να μεγαλώνει χωρίς να τον υπηρετεί και να έχει μόνο την προχωρημένη του ηλικία να δείξει ως επίτευγμα μιας μακρόχρονης ζωής αποτελεί το άκρον άωτον της ματαιότητας. Τα πάντα είναι ματαιότητα, ή κενότητα, για ένα τέτοιο άτομο, ακόμη και αν πεθάνει με πλούτο και φήμη σε αυτόν τον κόσμο που βρίσκεται στην εξουσία του πονηρού, του Σατανά του Διαβόλου.—1 Ιωάννη 5:19.\n4. Γιατί μπορεί να ειπωθεί ότι δεν είναι τα πάντα ματαιότητα;\n4 Για εκείνους που συσσωρεύουν θησαυρούς στον ουρανό ως πιστοί υπηρέτες του Ιεχωβά δεν είναι τα πάντα ματαιότητα. (Ματθαίος 6:19, 20) Αυτοί έχουν πολλά να κάνουν στο ανταμειφτικό έργο του Κυρίου, και τέτοιοι κόποι αναμφίβολα δεν είναι μάταιοι. (1 Κορινθίους 15:58) Αλλά αν είμαστε αφιερωμένοι Χριστιανοί, παραμένουμε πολυάσχολοι στο έργο που μας έχει αναθέσει ο Θεός σε αυτές τις τελευταίες ημέρες; (2 Τιμόθεο 3:1) Ή έχουμε κατασταλάξει σε έναν τρόπο ζωής που δεν διαφέρει και πολύ από τη ζωή των συνανθρώπων μας γενικά; Αυτοί μπορεί να είναι συνταυτισμένοι με διάφορες θρησκείες και ίσως είναι πολύ αφοσιωμένοι, πηγαίνοντας στους οίκους της λατρείας τους τακτικά και προσπαθώντας να εκτελούν ό,τι απαιτεί από εκείνους η θρησκεία τους. Φυσικά, δεν είναι διαγγελείς του αγγέλματος της Βασιλείας. Δεν έχουν ακριβή γνώση για το ότι αυτός είναι “ο καιρός του τέλους” ούτε και το αίσθημα του επείγοντος για τις ημέρες στις οποίες ζούμε.—Δανιήλ 12:4.\n5. Αν οι φυσιολογικές επιδιώξεις της ζωής έχουν γίνει πρώτιστο μέλημά μας, τι πρέπει να κάνουμε;\n5 Ο Ιησούς Χριστός είπε για τους κρίσιμους καιρούς μας: «Όπως ήταν οι ημέρες του Νώε, έτσι θα είναι η παρουσία του Γιου του ανθρώπου. Διότι όπως ήταν οι άνθρωποι εκείνες τις ημέρες πριν από τον κατακλυσμό, που έτρωγαν και έπιναν, και οι άντρες παντρεύονταν και οι γυναίκες δίνονταν σε γάμο, μέχρι την ημέρα που ο Νώε μπήκε στην κιβωτό, και δεν έδωσαν προσοχή μέχρι που ήρθε ο κατακλυσμός και τους σάρωσε όλους, έτσι θα είναι η παρουσία του Γιου του ανθρώπου». (Ματθαίος 24:37-39) Δεν υπάρχει τίποτε το εσφαλμένο στο να τρώμε και να πίνουμε με μετριοπάθεια, και ο γάμος είναι μια διευθέτηση θεσπισμένη από τον ίδιο τον Θεό. (Γένεση 2:20-24) Ωστόσο, αν αντιληφθούμε ότι οι φυσιολογικές επιδιώξεις της ζωής έχουν γίνει πρώτιστο μέλημά μας, γιατί να μην το κάνουμε αυτό θέμα προσευχής; Ο Ιεχωβά μπορεί να μας βοηθήσει να κρατάμε τα συμφέροντα της Βασιλείας στην πρώτη θέση, να κάνουμε το ορθό και να εκπληρώνουμε την υποχρέωσή μας προς αυτόν.—Ματθαίος 6:33· Ρωμαίους 12:12· 2 Κορινθίους 13:7.\n6. Από ποια σημαντική άποψη δεν εκπληρώνουν μερικά βαφτισμένα άτομα την υποχρέωσή τους προς τον Θεό;\n6 Μερικοί βαφτισμένοι Χριστιανοί χρειάζεται να προσεύχονται ένθερμα επειδή δεν ζουν σύμφωνα με τις υποχρεώσεις του διακόνου τις οποίες ανέλαβαν όταν αφιερώθηκαν στον Θεό. Ετησίως, πολύ περισσότερα από 300.000 άτομα βαφτίζονται εδώ και μερικά χρόνια, αλλά ο συνολικός αριθμός των ενεργών Μαρτύρων του Ιεχωβά δεν αυξάνεται ανάλογα. Μερικοί που έγιναν ευαγγελιζόμενοι της Βασιλείας έχουν πάψει να διακηρύττουν τα καλά νέα. Εντούτοις, τα άτομα πρέπει να έχουν ουσιαστική συμμετοχή στη Χριστιανική διακονία προτού βαφτιστούν. Επομένως, γνωρίζουν την αποστολή που ανέθεσε ο Ιησούς σε όλους τους ακολούθους του: «Πηγαίνετε . . . και κάντε μαθητές από όλα τα έθνη, βαφτίζοντάς τους στο όνομα του Πατέρα και του Γιου και του αγίου πνεύματος, διδάσκοντάς τους να τηρούν όλα όσα σας έχω παραγγείλει». (Ματθαίος 28:19, 20) Τα βαφτισμένα άτομα που δεν υπηρετούν πλέον ως ενεργοί Μάρτυρες του Θεού και του Χριστού δεν ζουν σύμφωνα με όλη την υποχρέωσή τους ενώπιον του Μεγαλειώδους Δημιουργού μας, εκτός και αν έχουν τους πλέον ασυνήθιστους περιορισμούς λόγω υγείας ή άλλων ανεξέλεγκτων παραγόντων.—Ησαΐας 43:10-12.\n7. Γιατί πρέπει να συναθροιζόμαστε τακτικά για λατρεία;\n7 Ο αρχαίος Ισραήλ ήταν έθνος αφιερωμένο στον Θεό και, υπό τη διαθήκη του Νόμου, τα μέλη του είχαν υποχρεώσεις ενώπιον του Ιεχωβά. Για παράδειγμα, όλα τα αρσενικά έπρεπε να συγκεντρώνονται για τρεις ετήσιες γιορτές, και ο άνθρωπος που εσκεμμένα δεν τηρούσε το Πάσχα έπρεπε να «εκκοπεί», δηλαδή να θανατωθεί. (Αριθμοί 9:13· Λευιτικό 23:1-43· Δευτερονόμιο 16:16) Για να εκπληρώνουν την υποχρέωσή τους προς τον Θεό ως αφιερωμένος λαός του, οι Ισραηλίτες έπρεπε να συγκεντρώνονται για λατρεία. (Δευτερονόμιο 31:10-13) Πουθενά δεν έλεγε ο Νόμος: “Κάντε το αυτό αν μπορείτε να το συμπεριλάβετε στη ζωή σας”. Για όσους είναι τώρα αφιερωμένοι στον Ιεχωβά, ασφαλώς αυτό προσδίδει βαρύτητα στα λόγια του Παύλου: «Ας σκεφτόμαστε ο ένας τον άλλον ώστε να παρακινούμε σε αγάπη και καλά έργα, μη παύοντας να συναθροιζόμαστε, όπως έχουν συνήθεια μερικοί, αλλά ενθαρρύνοντας ο ένας τον άλλον, και τόσο περισσότερο όσο βλέπετε την ημέρα να πλησιάζει». (Εβραίους 10:24, 25) Ναι, το να συναθροίζεται ένας αφιερωμένος Χριστιανός με τους ομοπίστους του τακτικά είναι μέρος της υποχρέωσής του προς τον Θεό.\n8. Γιατί πρέπει ένα νεαρό αφιερωμένο άτομο να εξετάσει με προσευχή την ιερή του υπηρεσία;\n8 Ίσως είστε ένα νεαρό άτομο αφιερωμένο στον Ιεχωβά. Θα έχετε πλούσιες ευλογίες αν κρατάτε τα συμφέροντα της Βασιλείας πρώτα στη ζωή σας. (Παροιμίες 10:22) Με προσευχή και προσεκτικό προγραμματισμό, ίσως μπορέσετε να δαπανήσετε τουλάχιστον τα πρώτα νεανικά σας χρόνια σε κάποια μορφή ολοχρόνιας υπηρεσίας—ένας θαυμάσιος τρόπος για να δείξετε ότι θυμάστε τον Μεγαλειώδη Δημιουργό σας. Ειδάλλως, τα υλικά ενδιαφέροντα μπορεί να αρχίσουν να καταλαμβάνουν το μεγαλύτερο μέρος του χρόνου και της προσοχής σας. Όπως κάνουν οι άνθρωποι γενικά, ίσως παντρευτείτε νωρίς και μπείτε σε χρέη για να αποκτήσετε υλικά πράγματα. Μια προσοδοφόρα σταδιοδρομία μπορεί να απορροφάει πολύ από το χρόνο και την ενεργητικότητά σας. Αν έχετε παιδιά, θα πρέπει να επωμιστείτε οικογενειακές ευθύνες επί δεκαετίες. (1 Τιμόθεο 5:8) Ίσως να μην έχετε ξεχάσει τον Μεγαλειώδη Δημιουργό σας, αλλά είναι σοφό να αντιληφθείτε ότι το να κάνετε έγκαιρο προγραμματισμό, ή να μην κάνετε, μπορεί να καθορίσει την πορεία της ζωής σας ως ενηλίκου. Στα μετέπειτα χρόνια, μπορεί να κοιτάζετε πίσω και να θέλετε να είχατε δαπανήσει τουλάχιστον τα πρώτα νεανικά χρόνια της ενήλικης ζωής σας πληρέστερα στην ιερή υπηρεσία προς τον Μεγαλειώδη Δημιουργό μας. Γιατί να μη σκεφτείτε με προσευχή τις προοπτικές σας τώρα, ώστε να βρείτε ικανοποίηση στην ιερή σας υπηρεσία προς τον Ιεχωβά στα πρώτα νεανικά σας χρόνια;\n9. Τι είναι ίσως δυνατόν να κάνει κάποιος που έχει μεγαλώσει και ο οποίος κάποτε επωμιζόταν βαριές ευθύνες στην εκκλησία;\n9 Εξετάστε μια άλλη περίπτωση—εκείνη ενός ανθρώπου ο οποίος κάποτε υπηρετούσε ως ποιμένας του “ποιμνίου του Θεού”. (1 Πέτρου 5:2, 3) Για κάποιο λόγο, παραιτήθηκε από αυτά τα προνόμια. Είναι αλήθεια ότι τώρα έχει μεγαλώσει και ίσως του είναι πιο δύσκολο να συνεχίσει στην υπηρεσία του Θεού. Μήπως όμως θα ήταν δυνατόν να επιδιώξει και πάλι θεοκρατικά προνόμια; Τι ευλογίες θα μπορούσε να φέρει αυτός ο άνθρωπος στους άλλους, αν είναι σε θέση να επωμιστεί περισσότερες ευθύνες στην εκκλησία! Και εφόσον κανείς δεν ζει μόνο για τον εαυτό του, οι φίλοι και τα αγαπημένα του πρόσωπα θα χαρούν αν μπορέσει να αυξήσει την υπηρεσία του, προς δόξα του Θεού. (Ρωμαίους 14:7, 8) Πάνω από όλα, ο Ιεχωβά δεν θα ξεχάσει ό,τι κάνει οποιοσδήποτε στην υπηρεσία του. (Εβραίους 6:10-12) Τι μπορεί λοιπόν να μας βοηθήσει να θυμόμαστε τον Μεγαλειώδη Δημιουργό μας;\n10. Γιατί ήταν ο συναθροιστής σε άριστη θέση να μας δώσει κατευθύνσεις όσον αφορά το να θυμόμαστε τον Μεγαλειώδη Δημιουργό μας;\n10 Ο συναθροιστής ήταν σε άριστη θέση να μας δώσει κατευθύνσεις ώστε να θυμόμαστε τον Μεγαλειώδη Δημιουργό μας. Ο Ιεχωβά είχε απαντήσει στις εγκάρδιες προσευχές του δίνοντάς του ασυνήθιστη σοφία. (1 Βασιλέων 3:6-12) Ο Σολομών ερεύνησε επισταμένα ολόκληρο το φάσμα των ανθρώπινων υποθέσεων. Επιπλέον, κατέγραψε υπό θεϊκή έμπνευση τις διαπιστώσεις του ώστε να ωφεληθούν και άλλοι. Έγραψε: «Και εκτός από το ότι ο συναθροιστής είχε γίνει σοφός, δίδασκε συνεχώς το λαό γνώση και στοχαζόταν και έκανε επισταμένη έρευνα, προκειμένου να βάλει σε τάξη πολλές παροιμίες. Ο συναθροιστής ζήτησε να βρει ευχάριστα λόγια, καθώς και να γράψει ορθά λόγια αλήθειας».—Εκκλησιαστής 12:9, 10.\n11. Γιατί πρέπει να δεχτούμε τις σοφές συμβουλές του Σολομώντα;\n11 Η Μετάφραση των Εβδομήκοντα αποδίδει αυτά τα λόγια ως εξής: «Και επιπλέον, επειδή ο κήρυκας ήταν σοφός, επειδή δίδαξε στους ανθρώπους σοφία· προκειμένου να βρει το αφτί εκείνο που είναι ωραίο από τις παραβολές, ο κήρυκας έκανε επιμελή έρευνα για να βρει ευάρεστα λόγια και να γράψει πράγματα ευθύτητας—λόγια αλήθειας». (Από την αγγλική μετάφραση του Τσαρλς Τόμσον, Η Βίβλος των Εβδομήκοντα [The Septuagint Bible]) Ο Σολομών προσπάθησε να φτάσει στην καρδιά των αναγνωστών του με ευχάριστα λόγια και όντως ενδιαφέροντα και αξιόλογα θέματα. Εφόσον τα λόγια του που βρίσκονται στις Γραφές είναι εμπνευσμένα από το άγιο πνεύμα, μπορούμε να δεχτούμε ανεπιφύλακτα τις διαπιστώσεις του και τις σοφές συμβουλές του.—2 Τιμόθεο 3:16, 17.\n12. Με δικά σας λόγια, πώς θα εκφράζατε αυτό που είπε ο Σολομών στα εδάφια Εκκλησιαστής 12:11, 12;\n12 Παρά την απουσία των σύγχρονων εκτυπωτικών μεθόδων, υπήρχε αφθονία βιβλίων στις ημέρες του Σολομώντα. Πώς έπρεπε να θεωρούνται αυτά τα συγγράμματα; Ο ίδιος είπε: «Τα λόγια των σοφών είναι σαν βούκεντρα, και σαν μπηγμένα καρφιά είναι αυτοί που εντρυφούν σε συλλογές προτάσεων· δόθηκαν από έναν ποιμένα. Για οτιδήποτε εκτός από αυτά, γιε μου, άκου την προειδοποίηση: Το να κάνει κάποιος πολλά βιβλία δεν έχει τέλος και η πολλή αφοσίωση σε αυτά είναι κουραστική για τη σάρκα».—Εκκλησιαστής 12:11, 12.\n13. Πώς μπορούν να αποδειχτούν βούκεντρα τα λόγια όσων κατέχουν θεϊκή σοφία, και ποιοι είναι σαν «μπηγμένα καρφιά»;\n13 Τα λόγια όσων κατέχουν θεϊκή σοφία αποδεικνύονται βούκεντρα. Πώς; Κεντρίζουν τους αναγνώστες ή τους ακροατές για να κάνουν πρόοδο σε αρμονία με τα σοφά λόγια που διαβάζουν ή ακούν. Επιπλέον, όσοι ασχολούνται με «συλλογές προτάσεων», λόγια που είναι πράγματι σοφά και αξιόλογα, είναι σαν «μπηγμένα [δηλαδή στερεωμένα] καρφιά». Αυτό μπορεί να συμβαίνει επειδή τα εξαίρετα λόγια τέτοιων ατόμων αντανακλούν τη σοφία του Ιεχωβά και συνεπώς μπορούν να χρησιμεύσουν για τη σταθεροποίηση και την υποστήριξη των αναγνωστών ή των ακροατών. Αν είστε θεοφοβούμενος γονέας, δεν πρέπει να καταβάλετε κάθε προσπάθεια για να ενσταλάξετε αυτή τη σοφία στο νου και στην καρδιά του παιδιού σας;—Δευτερονόμιο 6:4-9.\n14. (α) Σε τι είδους βιβλία δεν είναι ωφέλιμο να δείχνουμε «πολλή αφοσίωση»; (β) Σε ποια συγγράμματα πρέπει να στρέφουμε πρωτίστως το ενδιαφέρον μας, και γιατί;\n14 Γιατί, όμως, είπε τα παραπάνω ο Σολομών για τα βιβλία; Σε σύγκριση με το Λόγο του Ιεχωβά, οι ατέλειωτοι τόμοι αυτού του κόσμου περιέχουν απλώς ανθρώπινη λογίκευση. Μεγάλο μέρος αυτής της σκέψης αντιπροσωπεύει τη διάνοια του Σατανά του Διαβόλου. (2 Κορινθίους 4:4) Επομένως, «η πολλή αφοσίωση» σε τέτοια κοσμική ύλη προσφέρει λίγα διαρκή οφέλη. Στην πραγματικότητα, μεγάλο μέρος της μπορεί να είναι πνευματικά επιζήμιο. Σαν τον Σολομώντα, ας στοχαζόμαστε τα όσα λέει ο Λόγος του Θεού για τη ζωή. Αυτό θα ενισχύσει την πίστη μας και θα μας φέρει πιο κοντά στον Ιεχωβά. Το να δίνουμε υπερβολική προσοχή σε άλλα βιβλία ή πηγές διδασκαλίας μπορεί να μας εξαντλήσει. Ιδιαίτερα όταν τέτοια συγγράμματα είναι προϊόν κοσμικής λογίκευσης που συγκρούεται με τη θεϊκή σοφία, τότε είναι επιβλαβή και καταστροφικά για την πίστη στον Θεό και στους σκοπούς του. Γι’ αυτό, λοιπόν, ας θυμόμαστε ότι τα πιο ωφέλιμα συγγράμματα των ημερών του Σολομώντα και των δικών μας είναι εκείνα που αντανακλούν τη σοφία του “ενός ποιμένα”, του Ιεχωβά Θεού. Εκείνος έχει προμηθεύσει τα 66 βιβλία των Αγίων Γραφών, και σε αυτά πρέπει να δίνουμε τη μέγιστη προσοχή. Η Αγία Γραφή και τα υποβοηθητικά έντυπα του “πιστού δούλου” μάς παρέχουν τη δυνατότητα να αποκτούμε «τη γνώση του Θεού».—Παροιμίες 2:1-6.\n15 Συνοψίζοντας ολόκληρη την έρευνά του, ο συναθροιστής, ο Σολομών, λέει: «Η κατάληξη της υπόθεσης, αφού ακούστηκαν όλα, είναι: Να φοβάσαι τον αληθινό Θεό και να τηρείς τις εντολές του. Διότι αυτή είναι όλη η υποχρέωση του ανθρώπου. Διότι ο αληθινός Θεός θα φέρει σε κρίση κάθε είδους έργο αναφορικά με κάθε κρυφό πράγμα, ως προς το αν είναι καλό ή κακό». (Εκκλησιαστής 12:13, 14) Ο υγιής φόβος, δηλαδή ο ευλαβικός σεβασμός, για τον Μεγαλειώδη Δημιουργό μας θα προφυλάσσει εμάς, και ελπίζουμε και τις οικογένειές μας, από το να επιδιώκουμε μια άσοφη πορεία ζωής που θα μπορούσε να φέρει ανείπωτα προβλήματα και θλίψη σε εμάς και στους προσφιλείς μας. Ο υγιής φόβος του Θεού είναι αγνός και αποτελεί την αρχή της σοφίας και της γνώσης. (Ψαλμός 19:9· Παροιμίες 1:7) Αν διαθέτουμε ενόραση βασισμένη στον εμπνευσμένο Λόγο του Θεού και εφαρμόζουμε τις συμβουλές του σε καθετί, θα εκπληρώνουμε “όλη την υποχρέωσή” μας προς τον Θεό. Όχι, δεν χρειάζεται να φτιάξουμε κάποιον κατάλογο υποχρεώσεων. Απεναντίας, αυτό που απαιτείται είναι να στρεφόμαστε στις Γραφές για την επίλυση των προβλημάτων της ζωής και να ενεργούμε πάντοτε με τον τρόπο του Θεού.\n16. Ως προς την κρίση, τι θα κάνει ο Ιεχωβά;\n16 Πρέπει να αντιλαμβανόμαστε ότι τίποτε δεν περνάει απαρατήρητο από τον Μεγαλειώδη Δημιουργό μας. (Παροιμίες 15:3) Εκείνος «θα φέρει σε κρίση κάθε είδους έργο». Ναι, ο Ύψιστος θα κρίνει τα πάντα, περιλαμβανομένων και εκείνων που είναι κρυμμένα από τα ανθρώπινα μάτια. Το να έχουμε επίγνωση αυτών των παραγόντων μπορεί να χρησιμεύσει ως κίνητρο για να τηρούμε τις εντολές του Θεού. Αλλά το μεγαλύτερο κίνητρο πρέπει να είναι η αγάπη για τον ουράνιο Πατέρα μας, διότι ο απόστολος Ιωάννης έγραψε: «Αυτό σημαίνει η αγάπη του Θεού: να τηρούμε τις εντολές του· και οι εντολές του δεν είναι βαριές». (1 Ιωάννη 5:3) Εφόσον δε οι εντολές του Θεού είναι σχεδιασμένες για να προάγουν τη διαρκή ευημερία μας, σίγουρα δεν είναι μόνο κατάλληλο αλλά και αληθινά σοφό να τις τηρούμε. Αυτό δεν αποτελεί βάρος για όσους αγαπούν τον Μεγαλειώδη Δημιουργό. Εκείνοι θέλουν να εκπληρώνουν την υποχρέωσή τους προς αυτόν.\n□ Γιατί θα λέγατε ότι δεν είναι τα πάντα ματαιότητα;\n□ Γιατί πρέπει ο νεαρός Χριστιανός να εξετάσει με προσευχή την ιερή του υπηρεσία;\n□ Σε τι είδους βιβλία δεν θα ήταν ωφέλιμο να δείχνουμε «πολλή αφοσίωση»;\n□ Ποια είναι «όλη η υποχρέωση του ανθρώπου»;\nΓια όσους υπηρετούν τον Ιεχωβά δεν είναι τα πάντα ματαιότητα\nΑνόμοια με πολλά βιβλία αυτού του κόσμου, ο Λόγος του Θεού είναι αναζωογονητικός και ωφέλιμος


Sportingbet: Ενισχυμένες αποδόσεις στην Πρέμιερ Λιγκ (10/04) | Στοίχημα\nΑρχική Άρθρα Στοιχηματικών Sportingbet: Ενισχυμένες αποδόσεις στην Πρέμιερ Λιγκ (10/04)\nSportingbet: Ενισχυμένες αποδόσεις στην Πρέμιερ Λιγκ (10/04)\nΝτέρμπι που κρίνει σε μεγάλο βαθμό τον τίτλο στην Πρέμιερ Λιγκ διεξάγεται σήμερα ανάμεσα στη Μάντσεστερ Σίτι και τη Λίβερπουλ. Οι δύο ομάδες διεκδικούν το τρόπαιο του πρωταθλητή και η αναμέτρηση του «Etihad» μοιάζει κομβικής σημασίας.\nΜάντσεστερ Σίτι και Λίβερπουλ συνεχίζουν να… τρέχουν μόνοι τους στον «μαραθώνιο» της Premier League, έχοντας στόχο την κατάκτηση του τίτλου στο φινάλε της σεζόν! Οι «πολίτες» είναι πρώτοι με 73 βαθμούς, την ώρα που οι «κόκκινοι» βρίσκονται μόλις στο -1 έχοντας υπέρ τους τη διαφορά στα γκολ με +57 έναντι +52. Κάθε λεπτομέρεια μετρά, κάθε στοιχείο του μεγάλου αγώνα μπορεί να κάνει τη διαφορά.\nΗ Λίβερπουλ διαθέτει την καλύτερη επίθεση της Premier League έχοντας σημειώσει 77 γκολ, ωστόσο οι πρωτιές για τους παίκτες δεν σταματούν εδώ. Ο Μοχάμεντ Σαλάχ μπορεί να κάνει τον πιο πολύ… θόρυβο με τα 20 που έχει πετύχει, όμως στη δεύτερη θέση του πίνακα των σκόρερ στην Premier League, μαζί με τον Σον βρίσκεται και ο Ντιόγκο Ζότα των 14 γκολ, ενώ μόλις δύο φορές λιγότερες βρήκε τα αντίπαλα δίχτυα ο Σαντιό Μανέ! Η… κινητήριος δύναμη της επιθετικής λειτουργίας της Λίβερπουλ όμως είναι οι πλάγιοι μπακ. Τρεντ Αλεξάντερ – Άρνολντ και Άντριου Ρόμπερτσον μοίρασαν από 11 και 10 ασίστ αντίστοιχα και κάπως έτσι βρίσκονται στην κορυφή της σχετικής λίστας. Τρίτος; Ο Αιγύπτιος φορ των «κόκκινων» του Μέρσεϊσαϊντ, Σαλάχ που έχει επίσης 10 ασίστ. Τρομάζει η κυκλοφορίας μπάλας της Μάντσεστερ Σίτι που έχει τέσσερις παίκτες στην πρώτη δεκάδα με τις περισσότερες πάσες. Κάτι που οδήγησε στην κορυφή τον Έντερσον, αναφορικά με τις φορές που διατήρησε ανέπαφη την εστία του. Ο Βραζιλιάνος σε 17 ματς δεν δέχτηκε γκολ, όσες και ο συμπατριώτης του τερματοφύλακας της Λίβερπουλ, Άλισον, όμως οι «πολίτες», διαθέτουν την καλύτερη άμυνα έχοντας δεχθεί μόλις 18 γκολ!\nΑμέτρητα ειδικά στοιχήματα και αξεπέραστο live στην Premier League! |21+


Εκδρομή στην Κύπρο | ΠΑ.Σ.Α.Σ. / ΔΕΗ\nΥποβλήθηκε από pasas-deh στις Τετ, 2017-03-22 22:56.\nΔηλώσεις συμμετοχής μέχρι 20/04/17 στα τηλέφωνα του Συλλόγου 2105249317 & 2105232602.\nΤΟ ΠΡΟΓΡΑΜΜΑ ΕΚΔΡΟΜΗΣ\nΣυγκέντρωση στο αεροδρόμιο Ελ. Βενιζέλος, πτήση ώρα 10.00 για Λάρνακα. Άφιξη στις 11.45. Αναχώρηση για εκδρομή στην «μοιρασμένη» Κυπριακή πρωτεύουσα, την Λευκωσία με επίσημο ξεναγό. Μια πόλη περιτριγυρισμένη από Βενετσιάνικα τείχη με την «εντός των τειχών» παλιά πόλη. Επίσκεψη στο Αρχαιολογικό Μουσείο, τον Καθεδρικό ναό του Αγίου Ιωάννη με τις θαυμάσιες τοιχογραφίες , το κέντρο Λαϊκής τέχνης και χειροτεχνίας. Ακολουθώντας την πράσινη γραμμή, φθάνουμε στον Τύμβο της Μακεδονίτισσας, το μνημείο των πεσόντων Ελλήνων από την Τουρκική εισβολή. Επίσκεψη στα φυλακισμένα μνήματα, όπου βρίσκονται οι τάφοι των γενναίων του αποικιακού αγώνα. Χρόνος ελεύθερος στην γραφική «Λαϊκή Γειτονιά», μια συνοικία του 19ου αιώνα. Μεταφορά στην Λεμεσό, τακτοποίηση στο ξενοδοχείο και διανυκτέρευση.\n2η ημέρα 20/05/17 Λεμεσός – Τρόοδος – Μονή Κύκκου – Λεμεσός\nΠρωινό, αναχώρηση για την εκδρομή μας στο Τρόοδος και στην Μονή Κύκκου, μια αξέχαστη εκδρομή στην καταπράσινη καρδιά του Νησιού. Θα περάσουμε μέσα από γραφικά χωριά και πευκοδάση και θα σταματήσουμε στο κέντρο της οροσειράς Τρόοδος, στην κεντρική πλατεία με υψόμετρο 1750μ για καφέ. Συνεχίζουμε την περιήγηση μας για να φθάσουμε στο γνωστό Μοναστήρι του Κύκκου, το μεγαλύτερο, πλουσιότερο και πιο διάσημο του νησιού. Επίσης θα επισκεφθούμε τον τάφο του πρώτου Προέδρου της Κύπρου, Αρχιεπισκόπου Μακαρίου Γ’ που βρίσκεται κοντά στο θρονί της Παναγίας. Επιστροφή στην Λεμεσό, διανυκτέρευση.\n3η ημέρα 21/05/17 Λεμεσός – Πάφος - Λεμεσός\nΠρωινό, σήμερα θα διασχίσουμε τους αμπελώνες και πορτοκαλεώνες του Φασουρίου και θα φτάσουμε στον Πύργο των Ιπποτών στο Κολόσσι. Ο δρόμος μετά θα μας φέρει στην Πέτρα του Ρωμιού, όπου κατά την παράδοση μέσα από τους αφρούς των κυμάτων αναδύθηκε η θεά του έρωτα Αφροδίτη. Φτάνουμε στην Πάφο, όπου θα περιηγηθούμε στην Έπαυλη του Διονύσου, με τα υπέροχα μωσαϊκά και τη στήλη του Αποστόλου Παύλου. Το μεσημέρι καταλήγουμε στο γραφικό λιμανάκι της Κάτω Πάφου και σας προτείνουμε γεύμα προαιρετικά στις γραφικές ταβέρνες με τους παραδοσιακούς ψαρομεζέδες. Επιστροφή στην Λεμεσό . Διανυκτέρευση.\n4η ημέρα 22/05/17 Λεμεσός – Δερύνεια – Παραλίμνη – Αγία Νάπα – Λάρνακα – Αθήνα\nΠρωινό, αναχώρηση για εκδρομή στην Δερύνεια – Παραλίμνη και στην Αγία Νάπα, μια από τις πιο ανεπτυγμένες τουριστικές περιοχές της Κύπρου. Περνώντας περιφερειακά από την Πύλα, το μοναδικό μικτό χωριό, φθάνουμε στο σημείο όπου μπορούμε να αγναντέψουμε την πόλη φάντασμα της Αμμοχώστου, η οποία παραμένει ακατοίκητη και εγκαταλελειμμένη από το 1974. Στην συνέχεια περνώντας από την κωμόπολη του Παραλιμνίου καταλήγουμε στην περιοχή της Αγίας Νάπας, όπου θα επισκεφτούμε το υπέροχο Βενετσιάνικο Μοναστήρι. Χρόνος ελεύθερος για να περπατήσετε στο γραφικό λιμανάκι. Συνεχίζουμε για την όμορφη πόλη της Λάρνακας για να δούμε την εκκλησία του Αγίου Λαζάρου και να θαυμάσουμε την παραλία με τις Φοινικούδες. Αναχώρηση για το αεροδρόμιο της Λάρνακας όπου θα πάρουμε την πτήση ώρα 18.15 της επιστροφής μας στην Αθήνα με άφιξη 20.05.


Αποσπάσματα από το αστρονομικό έργο του Ποσειδωνίου σώζονται μέσα από την πραγματεία του Κλεομήδη «Κυκλική θεωρία μετεώρων», όπου το πρώτο κεφάλαιο του δεύτερου βιβλίου φαίνεται ότι έχει στο μεγαλύτερο μέρος του αντιγραφεί από τον Ποσειδώνιο. Ο Ποσειδώνιος πίστευε ότι ο Ήλιος εξέπεμπε μια «ζωτική δύναμη» που διαπερνούσε το Σύμπαν, ενώ προσπάθησε να μετρήσει την απόσταση και τις διαστάσεις του. Περί το 90 π.Χ. ο Ποσειδώνιος εξετίμησε τηναστρονομική μονάδα ως 9893 φορές την ακτίνα της Γης, που είναι περί το ήμισυ της πραγματικής της τιμής. Ωστόσο, για τη διάμετρο του Ηλίου βρήκε μία τιμή μεγαλύτερη και ακριβέστερη από αυτές που πρότειναν άλλοι αρχαίοι Έλληνες αστρονόμοι, μεταξύ των οποίων και ο Αρίσταρχος ο Σάμιος.


01 Μαϊ 2014 21:30\nΈνα διήμερο χωρίς προηγούμενο. Για πρώτη φορά, ενώνουν τις δυνάμεις τους 20 μουσικοί (στα 20 χρόνια από την αποδημία του συνθέτη), σ’ ένα ιδιαίτερο πρόγραμμα. Διπλό αφιέρωμα με έξι στυλιστικώς ανόμοια σχήματα. Από τη σύγχρονη modern classic ως την gipsy jazz, από την βιολονιστική ατμοσφαιρικότητα ως τις τραγουδιστικές φόρμες και από τα έργα για πιάνο ως το ηλεκτρικό jazz-rock, οι αποστάσεις είναι μεγάλες αλλά αυτό ακριβώς είναι το στοίχημα: Να υπάρξει πολυδιάστατη προσέγγιση της ζαππικής τέχνης, από διαφορετικές οπτικές γωνίες.\nΑυτό είναι και το πνεύμα του διημέρου, καθώς οι μουσικοί δεν μιμούνται τις ηχογραφήσεις σε στείρες επανεκτελέσεις, αλλά δημιουργικά προεκτείνουν ρυθμούς, αρμονίες και γραμμές, σε κάτι ολότελα νέο και ζωντανό. Μια δυναμική πρόταση, μακρυά από απλές αναπαραγωγές των κλασικών αριστοτεχνικών πρωτοτύπων. Κείμενο: Κορνήλιος Διαμαντόπουλος Για πρώτη φορά στην αθηναϊκή jazz σκηνή: Δυο βραδιές, έξι σχήματα κι ένα ξεχωριστά πολυσυλλεκτικό αφιέρωμα στο φαινόμενο Frank Zappa!\nΠέμπτη 24 Απριλίου:\nΠέμπτη 1 Μαϊου:\n- www.viva.gr http://www.facebook.com/halfnote.gr


Η κανονικότητα στην εποχή Τσίπρα: Ανοχύρωτη η χώρα - «Κύμα» βίαιων περιστατικών - ΤΑ ΝΕΑ\ntanea.gr > Ελλάδα > Η κανονικότητα στην εποχή Τσίπρα: Ανοχύρωτη η χώρα - «Κύμα» βίαιων περιστατικών\nΗ κανονικότητα στην εποχή Τσίπρα: Ανοχύρωτη η χώρα - «Κύμα» βίαιων περιστατικών\nΤρία περιστατικά μέσα σε ένα Σάββατο, ένα «μαύρο» Σάββατο για τη χώρα, έδειξαν ότι η Ελλάδα δεν μπορεί να μπει σε μια κανονικότητα όσο υπάρχει ένα κράτος που είναι διαλυμένο και μια κυβέρνηση που σκοπίμως ή λόγω ανικανότητας δεν μπορεί να αντιδράσει και να προστατέψει τους πολίτες της\nΒασίλης Σ. Κανέλλης 3 Μαρτίου 2019 | 11:15\nΙσχυρές δυνάμεις της Αστυνομίας, που έφτασαν στο σημείο, προχώρησαν σε 16 προσαγωγές. Όποιος δει τις φωτογραφίες θα καταλάβει πόσο σοβαρή ήταν η κατάσταση.\nΌμως, τα χειρότερα κρατήθηκαν για το απόγευμα. Άγνωστοι, χούλιγκαν που δεν είχαν ούτε φόβο ούτε καν ντροπή, εισέβαλαν στο Παπαστράτειο με καπνογόνα, ρόπαλα και μαχαίρια, φορώντας κράνη και μαύρα ρούχα. Τριάντα άτομα μπήκαν σε ένα κλειστό κολυμβητήριο όπου γινόταν αγώνας πόλο γυναικών και είχε καμιά πενηνταριά φιλάθλους, γυναίκες και παιδιά. Η απουσία της αστυνομίας… Αυτονόητη. Τραυμάτισαν ανθρώπους, έκαναν ζημιές κι έφυγαν ανενόχλητοι. Οι μαρτυρίες είναι συγκλονιστικές\nΌσο ο Μητσοτάκης υπόσχεται μια καλύτερη χώρα, ειδικά στην ασφάλεια, αλλά με τον τρόπο που ο ίδιος και η ΝΔ την φαντάζονται, τόσο η βία θα είναι παρούσα. Και θα δείχνει σε όλους ότι η Ελλάδα δεν αλλάζει, αλλά βουλιάζει. Κι αν το κράτος, η επίσημη πολιτεία δεν κάνουν κάτι θα θρηνήσουμε θύματα. Είτε σε ένα νοσοκομείο όπου άδικα φεύγουν από τη ζωή άνθρωποι, είτε σε ένα γήπεδο όπου είναι σίγουρο ότι θα θρηνήσουμε θύματα, είτε στους δρόμους με τα «ραντεβού θανάτου» οπαδών, είτε στις επιθέσεις από αντιεξουσιαστές.\nΣχετικά άρθρα «Γυαλιά-καρφιά» και στη Θεσσαλονίκη – Συγκρούσεις κουκουλοφόρων με αστυνομικούς


Δημήτρης Σταρόβας: Η Συγκινητική στιγμή με ένα 13χρονο αγόρι\nαπό Ρωμηός 15 Αυγούστου 2019, 5:00 μμ\nΟ Δημήτρης Σταρόβας λέει πάντα αυτό που σκέφτεται, ενώ με το χιούμορ του συχνά καμουφλάρει τις ευαισθησίες του. Σε συνέντευξη που δίνει στο περιοδικό People και την Μαρία Παπαϊωάννου, αναφέρει χαρακτηριστικά: «Ακούω συχνά να λένε\n«Έλα, τι ανάγκη έχεις εσύ; Όλο γελάς, κάνεις πλάκες». Δεν πάει έτσι όμως.\nΕίναι πολλοί οι άνθρωποι ιδίως οι κωμικοί που μπορεί να έχουν χιούμορ, και στις προσωπικές τους στιγμές να είναι μέχρι και ψιλοκαταθλιπτικοί. Μπορεί να με συγκινήσει το οτιδήποτε. Κλαίω στις ταινίες και παθαίνω γενικά διάφορα τέτοια».\nΟι περισσότεροι ενοχλούνταν λόγω των κραυγών. Κάθε τρία λεπτά έβγαζε ουρλιαχτά, πεταγόταν όρθιος. Προσπαθούσε ο καημένος να μείνει ήσυχος, έβαζε το μπουφάν στο στόμα για να μην ακούγεται. Ήταν πολύ συγκινητικό. Η μητέρα του μας λέει\n«Από παντού μας διώχνουν». Εκεί νιώθεις και αχάριστος. Βλέπεις ένα παιδάκι 13 χρόνων να έχει αυτό το πράγμα, που δεν θεραπεύεται, και μετά σκέφτεσαι «Έχω προβλήματα;\nΤι προβλήματα έχω»;» αναρωτιέται γνωρίζοντας την απάντηση…\nΔημήτρης Σταρόβαςπαιδάκισύνδρομο Τουρέτ


Περίληψη: Η Μαρία προτείνει στον Αλέξη να πάνε στο κομψό εστιατόριο που έφαγε με τα κορίτσια. Ο Νικόλας, πετώντας στα σύννεφα που έχει τη Λίλιαν δίπλα του, δέχεται να πάνε όπου εκείνη θέλει. Η Σοφία λέει στον Κώστα για τα δύο παιδιά της. Την ώρα που η Μαρκέλλα και ο Σέργιος ετοιμάζονται να φάνε, ο Οδυσσέας χτυπά την πόρτα για να της δώσει κάτι κι εκείνη προσκαλεί αυτόν και τη Μάχη να φάνε μαζί τους. Ο Αλέξης ανησυχεί βλέποντας τη Μαρία να πίνει το ένα ποτό μετά το άλλο…\n‘Εκτακτη συμμετοχή: Μαίρη Πετρούτσα (Μάχη), Απόστολος Σφακιανάκης (Κώστας)


Χαμόγελα σε Βόλο, Πήλιο και Σκιάθο από τις γιορτινές κρατήσεις - TIPOS.GR\nΠλημμυρίδα επισκεπτών και μία από τις καλύτερες πασχαλινές περιόδους αναμένεται να ζήσουν τις εορταστικές ημέρες ο Βόλος και το Πήλιο, καθώς και οι Σποράδες με σημείο αναφοράς τη Σκιάθο.\nΟι κρατήσεις στην μητροπολιτική περιφέρεια του Βόλου κυμαίνονται μεταξύ 85 και 90% και μέχρι τις τελευταίες ώρες θα φθάσουν σε επίπεδα απόλυτης πληρότητας.\nΣτο Πήλιο οι κρατήσεις στα διάσημα χωριά του φθάνουν στο 80-85% και αναμένεται η πληρότητα να αγγίξει το 100% για διανυκτερεύσεις το τετραήμερο του Πάσχα, έως δηλαδή και τη Δευτέρα του Πάσχα.\nΣύμφωνα με τα στοιχεία του προέδρου της Ένωσης Ξενοδόχων Μαγνησίας Γιώργου Ζαφείρη που μίλησε στο Αθηναϊκό-Μακεδονικό Πρακτορείο Ειδήσεων ο ανοιξιάτικος καιρός που επικρατεί, το μοναδικό φυσικό περιβάλλον, η εύκολη πρόσβαση και οι εξαιρετικά προσιτές τιμές, κάνουν τον Βόλο με την ευρύτερη περιοχή του και το Πήλιο, έναν από τους κορυφαίους προορισμούς της Ελλάδας.\nΤις Σποράδες αναμένεται να επισκεφθεί και φέτος πολύ μεγάλος αριθμός επισκεπτών και κυρίως τη Σκιάθο, όπου σύμφωνα με τον πρόεδρο της Ένωσης Ξενοδόχων Αλέκο Ευσταθίου, θα είναι ανοιχτά πολλά ξενοδοχεία. Και αυτό παρά το γεγονός ότι επίσημη έναρξη της τουριστικής περιόδου για το 2018 θα γίνει στις 2 Μαΐου με τα πρώτα τσάρτερ να προσγειώνονται στο αεροδρόμιο, προερχόμενα κυρίως από το Ηνωμένο Βασίλειο και τις Σκανδιναβικές χώρες.\nΤα ακτοπλοϊκά δρομολόγια από τον Βόλο πυκνώνουν καθ’ όλη τη διάρκεια της Μεγάλης Εβδομάδας προς τις Σποράδες για τη διευκόλυνση των ταξιδιωτών, αλλά ανήμερα του Πάσχα δεν θα εκτελεσθεί κανένα δρομολόγιο προς τα νησιά ή τον Βόλο.


Νέες διαδηλώσεις και συλλήψεις στο Παρίσι για το θάνατο του νεαρού οικολόγου - Newsbomb - Ειδησεις - News\nΚΟΣΜΟΣ 02/11/2014 19:31\nΝέες διαδηλώσεις και συλλήψεις στο Παρίσι για το θάνατο του νεαρού οικολόγου\nΝέες διαδηλώσεις οργανώθηκαν την Κυριακή (2/11) στη Γαλλία, στη μνήμη ενός νεαρού οικολόγου που σκοτώθηκε την περασμένη εβδομάδα σε συγκρούσεις με τις δυνάμεις ασφαλείας.\nΣε πολλές μάλιστα περιπτώσεις, όπως στο Παρίσι όπου συνελήφθησαν περισσότεροι από 60 άνθρωποι, η ατμόσφαιρα ήταν τεταμένη.\nΤο Σάββατο (1/11), δύο παρόμοιες κινητοποιήσεις στη Ναντ και την Τουλούζη που οργανώθηκαν από ριζοσπαστικά και αντικαπιταλιστικά κινήματα, κατέληξαν σε συγκρούσεις των διαδηλωτών με την αστυνομία, προκαλώντας την οργή της κυβέρνησης.\nΣτο Παρίσι, περίπου 300 άνθρωποι συγκεντρώθηκαν σε μια πλατεία, στα ανατολικά προάστια της πρωτεύουσας.\n«Αστυνομία παντού, δικαιοσύνη πουθενά», «Δεν ξεχνάμε, δεν συγχωρούμε», φώναζαν οι διαδηλωτές, ενώ οι ισχυρές αστυνομικές δυνάμεις που είχαν αναπτυχθεί στην περιοχή έκαναν χρήση δακρυγόνων όταν ορισμένοι από τους συγκεντρωμένους επιχείρησαν να σπάσουν το οδόφραγμα που είχε στήσει η αστυνομία.\nΣύμφωνα με μια αστυνομική πηγή, συνελήφθησαν 66 άνθρωποι. Ορισμένοι από αυτούς έφεραν επάνω τους «σφυριά, κόφτες, σιδερογροθιές, βεγγαλικά και εμπρηστικούς μηχανισμούς».\nΣτη νοτιοδυτική Γαλλία οργανώθηκε μια «σιωπηλή πορεία» από περίπου 300 ανθρώπους στο εργοτάξιο του αμφιλεγόμενου φράγματος της Σιβέν, όπου σκοτώθηκε στις 26 Οκτωβρίου ο Ρεμί Φρες, 21 ετών. Ο θάνατός του, ο πρώτος σε διαδήλωση που καταστέλλεται από την αστυνομία στη μητροπολιτική Γαλλία από το 1986, προκάλεσε σοκ στη χώρα και σύγχυση στην κυβέρνηση. Η υπουργός Οικολογίας Σεγκολέν Ρουαγιάλ επέκρινε μάλιστα το κατά πόσο ήταν σωστό να ανεγερθεί φράγμα στη Σιβέν, κάνοντας λόγο για «λανθασμένη εκτίμηση».\nΤο σχέδιο κατασκευής πάντως του φράγματος έχει ήδη ανασταλεί.


Μπάνκι στο Eurohoops: “Το ιταλικό μπάσκετ υποχωρεί, καλύτερο το εξωτερικό για τους Ιταλούς”\nΟ Λούκα Μπάνκι έχει εστιάσει στην ΑΕΚ και τις αγωνιστικές υποχρεώσεις της ομάδας του, αλλά μίλησε στο Eurohoops και για το ιταλικό μπάσκετ.\nΣτο τρίτο μέρος της συνέντευξής του ερωτήθηκε για το επίπεδο του μπάσκετ στη χώρα του τόσο σε εθνικό όσο σε συλλογικό επίπεδο. Ξεκαθάρισε πως τα αποτελέσματα της εθνικής ομάδας της πατρίδας του δεν συνδέονται με την κατάσταση του ιταλικού μπάσκετ και χαρακτήρισε υπερβολική την απόσταση της Μιλάνο από τις υπόλοιπες ομάδες. Ο 53άχρονος κόουτς εξήγησε επίσης γιατί είναι προτιμότερο για τους Ιταλούς προπονητές να εργαστούν στο εξωτερικό.\nΑρχικά ανέφερε: “Είναι λίγο παράξενο το τωρινό επίπεδο του ιταλικού μπάσκετ. Αυτό που θέλω να πω είναι πως τα τελευταία χρόνια είχαμε πολλούς παίκτες στο NBA. Μερικοί μπήκαν στη λίγκα μέσα από το Draft, άλλοι ως free agents. Είδαμε και πολλούς παίκτες να κατακτούν σημαντικά τρόπαια στην Ευρώπη, όπως οι Ιταλοί της Φενέρμπαχτσε που οδήγησαν την ομάδα στην κορυφή της Ευρωλίγκας. Αυτοί οι παίκτες μπορούν να δείξουν πως το ιταλικό μπάσκετ είναι σε καλή κατάσταση”.\nΑναφορικά με τη δουλειά σε εθνικό επίπεδο είπε: “Η πραγματικότητα είναι πως τα αποτελέσματα της εθνικής Ιταλίας δεν συνάδουν με την κατάσταση του ιταλικού μπάσκετ. Αυτή τη στιγμή έχουμε κάποιους κορυφαίους παίκτες, αλλά η βάση μας είναι αρκετά αδύναμη. Δεν αναδεικνύουμε παίκτες, όπως κάναμε στο παρελθόν. Δυσκολευόμαστε να δημιουργήσουμε δυνατά προγράμματα για τις νεότερες ηλικίες. Αλλάξαμε το πλάνο μας λόγω της οικονομικής κρίσης και λόγω της πολιτικής των ομάδων.\nΚατά τη γνώμη μου, αυτό δεν θα ευνοεί το μέλλον του ιταλικού μπάσκετ. Για παράδειγμα, παρακολουθώντας την εθνική Εφήβων και Νέων διαπίστωσα πως το επίπεδό μας υποχωρεί. Η ποιότητα και το επίπεδο των κόουτς, η ποιότητα των παικτών και η προετοιμασία τους δεν ήταν όσο καλή περίμενα. Βλέποντας παίκτες όπως τον Μπελινέλι και τον Γκαλινάρι στο NBA ή παίκτες όπως τον Χάκετ, τον Μέλι και τον Ντατόμε στην Ευρωλίγκα μπορεί κανείς να πιστέψει ότι το ιταλικό μπάσκετ ανθεί, αλλά δεν είναι έτσι”.\nΣυνέχισε σχολιάζοντας τη μοναδική εκπρόσωπο της χώρας του στην Ευρωλίγκα: “Η Μιλάνο προσπαθεί να δυναμώσει και να τα πάει καλύτερα στην Ευρώπη. Η πρόοδός της μπορεί να συμβάλει στην επίτευξη των στόχων της. Ωστόσο, δεν βλέπω την ίδια προοπτική για το ιταλικό μπάσκετ. Αυτή τη στιγμή, η απόσταση της Μιλάνο με τις υπόλοιπες ομάδες είναι υπερβολικά μεγάλη”.\nΣυμπερασματικά δήλωσε: “Είναι καλύτερο για τους Ιταλούς κόουτς να αναζητούν ομάδα εκτός της χώρας. Όχι μόνο για τους προπονητές, αλλά και για τους παίκτες. Όλοι ψάχνουν για δουλείες στο εξωτερικό και διευρύνουν την αγορά τους. Θέλω να αναφέρω έναν αριθμό, τον οποίο διάβασα, 19 κόουτς που πέρασαν τα δύο ή τα τρία τελευταία χρόνια από τον πάγκο ομάδας της Α1 ή της Α2 της Ιταλίας είναι τώρα χωρίς δουλειά. Αυτός είναι ένας αριθμός που ξεκαθαρίζει τι πρέπει να κάνουν οι Ιταλοί, προκειμένου να έχουν την καλύτερη δυνατή καριέρα. Η παραμονή στη χώρα μας δεν είναι πλέον αρκετή”.\nΔείτε το βίντεο με το τρίτο μέρος της συνέντευξης του Μπάνκι στο Eurohoops:\nΘυμηθείτε το πρώτο μέρος:


Sex & the City: H SJ Parker από 100 ζευγάρια Manolo Blahnik δεν φαντάζεσαι ποιο κράτησε! - Queen.gr\nSex & the City: H SJ Parker από 100 ζευγάρια Manolo Blahnik δεν φαντάζεσαι ποιο κράτησε!\nΗ πρωταγωνίστρια μοιράστηκε μία φωτογραφία - ενθύμιο λίγο πριν το επικό reunion της σειράς.\n«Το όνομά μου είναι Sarah Jessica Parker και έχω πάνω από 100 ζευγάρια παπούτσια Manolo Blahnik» δήλωνε στα media η χολυγουντιανή σταρ και εγώ προσπαθούσα να τα θυμηθώ ένα ένα στα επεισόδια του αγαπημένου μου sequel, με ένα "αχ" (φυσικά).\nΗ διάσημη ηθοποιός υποδυόταν την Carrie Bradshow για έξι συνεχόμενες σεζόν στη δημοφιλής σειρά "Sex and the City" (η σειρά έκανε πρεμιέρα το 1998 και ολοκληρώθηκε το 2004, με δύο ταινίες να ακολουθούν το 2008 και το 2010) και αποτελούσε για χρόνια fashion inspo χιλιάδων γυναικών που έμεναν κολλημένες στην οθόνη, να χαζεύουν όλες τις iconic εμφανίσεις της.\nΟ ρόλος της άφησε εποχή και σήμερα η Parker έχει εκατομμύρια fans σε ολόκληρο τον κόσμο. Τα καλά νέα είναι πως το Sex and the City επιστρέφει φέτος στη μικρή οθόνη με 10 επεισόδια των 30' και συγκεκριμένα στην streaming πλατφόρμα HBO Max. Λίγο πριν το πολυαναμενόμενο reunion, η 56χρονη ηθοποιός έκανε το απόλυτο throwback δημοσιεύοντας μία φωτογραφία στο Instagram στην οποία δείχνει ένα ζευγάρι... κατεστραμμένα σανδάλια.\nΕκτός από τα στιλάτα high heels στο νέο επεισόδιο του Sex and The City θα δούμε μία ακόμη μεγάλη αγάπη της Carrie Bradshaw: Τον Mr Big! Θα τα μάθεις όλα σε αυτό το link\n«Unearthed», έγραψε χαρακτηριστικά κάτω από το post η Parker στο οποίο βλέπουμε τα μπλε-καφέ ψηλοτάκουνα πέδιλα δημιουργία του Manolo Blanhik που φορούσε στη σειρά το 2002. Οι φανατικοί θαυμαστές της επικής σειράς, απόρησαν στο αντίκρισμα της φωτογραφίας αφού θυμήθηκαν πως τα συγκεκριμένα παπούτσια είχαν καταστραφεί on camera (μάτωσε η καρδιά μου!).\nΣτο επεισόδιο "The Good Fight" ο σκύλος του Aidan, του τότε συντρόφου της πρωταγωνίστριας, μασάει αλύπητα τα αγαπημένα και πανάκριβα ψηλοτάκουνα πέδιλά της, αφήνοντάς μας με την εντύπωση πως καταστράφηκαν για πάντα.\nΚι όμως, η Sarah Jessica Parker έχει ακόμα στην ντουλάπα της το ξεχωριστό αυτό ζευγάρι.\nΈνα ακόμη θέμα που θα σου αρέσει πολύ: Βοhemian Heart: Βρήκαμε τα καλύτερα σύνολα για κορίτσια με ελεύθερο πνεύμα και μοναδικό στυλ\nΕσύ, ποιο ζευγάρι ψηλοτάκουνα της Carrie έχεις ζηλέψει παράφορα;\n* Πηγή κεντρικής φωτογραφίας: @sarahjessicaparker\nΜία ντουλάπα γεμάτη ονειρεμένα high heels... #αχ\nΠρόταση γάμου με ΑΥΤΑ τα παπούτσια αντί για μονόπετρο; Yes I do!\nΤα έμαθες πως ο Mr Big θα είναι στο reunion του Sex and The City; #cantwait\nΚι όμως, αυτό το ζευγάρι παπούτσια είναι ακόμα στη ντουλάπα της SJP!\nΤελικά, μάλλον τα είχε αγαπήσει πραγματικά (και οι φωνές στον Aidan ήταν αληθινές)!\nAnd Just Like That... Ανυπομονούμε να δούμε ρούχα, παπούτσια και αξεσουάρ στα 10 νέα μισάωρα επεισόδια του SATC :)


Ποινική δίωξη σε δήμο για απευθείας αναθέσεις έργων\n19 Ιούν 2014, 14:07 · Κοινωνία · Αφηστε σχολιο\nΔείχνει να αλλάζει το κλίμα σχετικά με τις έρευνες για το δημόσιο χρήμα. Πλέον η κρίση δεν αφήνει περιθώρια να γίνονται από καμία αρχή τα «στραβά μάτια». Οι υπηρεσίες πραγματοποιούν ενδελεχείς ελέγχους και ήδη έχουν απτά αποτελέσματα.\nΠοινική δίωξη σε βάρος 21 ατόμων για απευθείας αναθέσεις έργων κατά την επταετία 2005-2012 και ζημία 2,5 εκατομμυρίων ευρώ στα ταμεία του δήμου Καλαμαριάς, που παρήγγειλε ο εισαγγελέας διαφθοράς Θεσσαλονίκης, Αργύρης Δημόπουλος. Μεταξύ των 21 είναι ο νυν δήμαρχος και ο πρώην, ενώ εμπλέκονται στελέχη, υπάλληλοι τεχνικών υπηρεσιών, αντιδήμαρχοι και μέλη επιτροπών.\nΗ βασική κατηγορία έχει να κάνει με την απευθείας ανάθεση μελετών, έργων χωρίς να έχουν προηγηθεί διαγωνισμοί και με την πληρωμή εργολάβων για έργα τα οποία δεν παρεδώθησαν ποτέ. Αποτέλεσμα των παραπάνω ενεργειών ήταν η οικονομική ζημία του δήμου Καλαμαριάς, ύψους 2,5 εκατομμυρίων ευρώ!\nΣύμφωνα με το κατηγορητήριο, το επίμαχο διάστημα η δημοτική αρχή μετέφερε τις δαπάνες σε προϋπολογισμούς επόμενων ετών. Συν τοις άλλοις, το Σ.Δ.Ο.Ε. το οποίο έχει προβεί σε έρευνα, έκρινε πως τελέστηκαν παραβάσεις του νόμου περί δημοσίων έργων σε αρχιτεκτονικές και κυκλοφοριακές μελέτες, όπως επίσης στη μελέτη αναθεώρησης του πολεοδομικού σχεδίου, σε ασφαλτοστρώσεις, κατασκευές πάρκων, επισκευές σχολείων και άλλων εργασιών.


15 ώρες πρινΟμοσπονδία Αγροτικών Συλλόγων Αιτωλοακαρνανίας: «Δεν θα ανεχθούμε άλλο την κοροϊδία» 17 ώρες πρινΗ απάντηση της Διοίκησης του Νοσοκομείου Αγρινίου στα δημοσιεύματα περί «διάλυσης» 1 ημέρα πρινΑσταμάτητος ο Φούντας: Σημείωσε το πρώτο του χατ τρικ και τρέλανε το MLS (vid) 2 ημέρες πρινΤοποθέτηση δορυφορικών πομπών σε ευάλωτα είδη ορνιθοπανίδας στο Εθνικό Πάρκο Λιμνοθαλασσών Μεσολογγίου – Αιτωλικού 2 ημέρες πρινΣε αργία ο συντονιστής Αγροτικών Θεμάτων της ΝΔ στην Περιφέρεια Δυτικής Ελλάδας λόγω πλαστογραφίας!\nΗ Ιόνια οδός υπήρξε ένα μεγάλο όνειρο, ένα σημαντικό αναπτυξιακό έργο για ολόκληρη την δυτική Ελλάδα, που πριν από λίγα χρόνια έγινε πραγματικότητα. Και όπως κάθε μεγάλο έργο στην Ελλάδα αντιμετώπισε τις δυσκολίες του ως προς την τελική του υλοποίηση. Πολλές καθυστερήσεις, και το σημαντικότερο απ’ όλα, έπεσε πάνω στην μεγάλη οικονομική κρίση που βίωσε η Ελλάδα από το 2010 και μετά.\nΓράφει ο Βαγγέλης Διγώνης\nΌλες αυτές οι καθυστερήσεις και οι δύσκολες οικονομικές συνθήκες στις οποίες χρειάστηκε να ολοκληρωθεί η Ιόνια Οδός, όπως όλοι πολύ καλά θυμόμαστε, είχε ως αντίκτυπο, από ένα σημείο και μετά να προχωρήσει το έργο με ταχύτατους ρυθμούς, για να προλάβουν σφιχτές προθεσμίες. Υπήρξαν σίγουρα κακοτεχνίες, στις οποίες δεν θα αναφερθώ, αλλά υπήρξε και ένας σχεδιασμός που άφησε εντελώς απ’ έξω την φύση. Άφησε εντελώς εκτός τα οικοσυστήματα τα οποία διασχίζει ο αυτοκινητόδρομος και από τα οποία άλλα ανήκουν στο δίκτυο Natura 2000 και άλλα είναι αναγνωρισμένα καταφύγια άγριας ζωής σύμφωνα με την ελληνική νομοθεσία. Βέβαια σε κάθε περίπτωση, ακόμη και μη προστατευόμενων περιοχών, ο σχεδιασμός ενός τόσο μεγάλου έργου πρέπει να διασφαλίζει και την προστασία του περιβάλλοντος ή τουλάχιστον τον μικρότερο δυνατό αρνητικό αντίκτυπο σε αυτό.\nΗ διάνοιξη δρόμων είναι μάλιστα ένας από τους σημαντικότερους λόγους υποβάθμισης των οικοσυστημάτων, καθώς κάνουν πιο εύκολη την πρόσβαση του ανθρώπου σε αυτά με τις πλείστες όσες παρενέργειες έχει αυτή η πρόσβαση στην άγρια φύση. Παραδείγματος χάριν, την διευκόλυνση της υλοτομίας, του κυνηγιού, των αγροτοκτηνοτροφικών δραστηριοτήτων, ακόμη και την τουριστική ανάπτυξη με την προσέλκυση πεζοπόρων, περιπατητών, κ.α. Μάλιστα αυτά είναι πολλά από τα προβλήματα που δημιουργούν και οι προσφάτως “φυτεμένες” ανεμογεννήτριες στα βουνά της περιοχής μας.\nΌμως σε αυτό που θέλω να σταθώ, ειδικά για την περίπτωση της Ιόνιας Οδού, είναι μια άλλη μεγάλη αρνητική επίπτωση που έχουν οι δρόμοι στην φύση και αυτή δεν είναι άλλη από τον κατακερματισμό των οικοσυστημάτων των οποίων διέρχονται. Μάλιστα ένας μεγάλος, περίκλειστος αυτοκινητόδρομος όπως η Ιόνια Οδός, κόβει κάθε επικοινωνία, δυνατότητα μετακίνησης και ανταλλαγής πληθυσμών μεταξύ των οικοσυστημάτων ή ακόμη και μετακινήσεων που είναι απαραίτητες για την επιβίωση των άγριων ζώων όπως π.χ. για την εύρεση τροφής ή νερού.\nΣυγκεκριμένα στην περιοχή του Βάλτου η Ιόνια Οδός διέρχεται ανάμεσα από το καταφύγιο άγριας ζωής του Πεταλά και της ενταγμένης στο δίκτυο Natura 2000 Λίμνης Αμβρακίας. Έως και λίγο πριν την ολοκλήρωση του έργου αυτοί οι δύο πάρα πολύ σημαντικοί βιότοποι για την άγρια φύση ήταν άμεσα συνδεδεμένοι και μάλιστα με ελάχιστα εμπόδια στην μεταξύ τους επικοινωνία. Αγριόχοιροι, αλεπούδες, ζαρκάδια, τα πασίγνωστα άγρια άλογα του Πεταλά και πολλά άλλα άγρια ζώα μπορούσαν να μετακινηθούν σχετικά εύκολα ανάμεσα στα δύο οικοσυστήματα. Τώρα πια αυτή η επικοινωνία έχει σχεδόν αποκοπεί εντελώς ή γίνεται με μεγάλη δυσκολία και φυσικά με σοβαρές απώλειες άγριων ζώων λόγω ατυχημάτων.\nΑκόμη ένα σημαντικό σημείο στα όρια του Βάλτου που έχει επιφέρει μεγάλες δυσκολίες στην ελεύθερη μετακίνηση άγριων ζώων είναι στο Μακρυνόρος. Το Μακρυνόρος ήταν και είναι ένας πολύ σημαντικός βιότοπος για την άγρια φύση, καθώς αφενός είναι μια ιδιαίτερα δύσβατη περιοχή με έντονη βλάστηση και με ελάχιστη ανθρώπινη παρουσία και αφετέρου αυτός ο ορεινός όγκος είχε ελάχιστους δρόμους να τον διέρχονται. Επίσης το Μακρυνόρος γειτνιάζει με το αναγνωρισμένο καταφύγιο άγριας ζωής Ι.Μ. Ρέθα και πλέον με την χάραξη της Ιόνιας Οδού έχει κοπεί κάθε επικοινωνία μεταξύ αυτών των δύο πολύ σημαντικών οικοσυστημάτων, με ό,τι δυσμενή αποτελέσματα αυτό φέρνει στην άγρια φύση της περιοχής.\nΕπιπλέον σε όλα τα παραπάνω, θα πρέπει να προσθέσουμε και τις άμεσες δυσμενείς συνέπειες για τον άνθρωπο και τις μετακινήσεις του από την Ιόνια Οδό. Η σημαντικότερη είναι τα ατυχήματα που προκαλούνται από άγρια ζώα που εύλογα προσπαθούν να περάσουν τον αυτοκινητόδρομο και πολλές φορές συγκρούονται με τα διερχόμενα αυτοκίνητα. Θα πρέπει να συνυπολογίσουμε δηλαδή κόστη από υλικές ζημιές σε οχήματα, κόστη επισκευών των περιφράξεων του δρόμου, του οδοστρώματος μετά από τα ατυχήματα, καθυστερήσεις στις μετακινήσεις και πολλά άλλα. Και φυσικά το σημαντικότερο όλων, θα πρέπει να συνυπολογίσουμε και την πιθανή απώλεια ανθρώπινων ζωών από τα συγκεκριμένα ατυχήματα. Με λίγα λόγια, εκτός των μακροπρόθεσμων δυσμενών συνεπειών που ενέχει για τον άνθρωπο η υποβάθμιση του περιβάλλοντος θα πρέπει να δούμε και τα άμεσα οικονομικά και κοινωνικά προβλήματα που δημιουργεί η σχεδίαση ενός τόσο μεγάλου αυτοκινητόδρομου χωρίς να λαμβάνει υπόψιν την άγρια φύση.\nΜε δεδομένα λοιπόν όλα τα παραπάνω, για την προστασία της φύσης αλλά και του ανθρώπου είναι απολύτως απαραίτητο να σχεδιαστούν και να κατασκευαστούν υπόγειες αλλά και υπέργειες διαβάσεις κατά μήκος της Ιόνιας Οδού για την ελεύθερη μετακίνηση των άγριων ζώων. Τέτοιου είδους διαβάσεις υπάρχουν σήμερα στην Εγνατία Οδό και χρησιμοποιούνται πάρα πολύ συχνά από τα άγρια ζώα της περιοχής, όπως οι αρκούδες, ελαχιστοποιώντας τα ατυχήματα. Κατασκευάζονται σε όλους τους σύγχρονους αυτοκινητόδρομους της Ευρώπης για την προστασία της άγριας πανίδας κάθε τόπου και έχει αποδειχθεί ότι τα ζώα πολύ γρήγορα προσαρμόζονται, μαθαίνουν αυτά τα περάσματα και τα χρησιμοποιούν με πολύ θετικά αποτελέσματα για τα ίδια αλλά και για τον άνθρωπο.\nΕίναι πολύ σημαντικό λοιπόν ως κοινωνία αφενός να αναδείξουμε το πρόβλημα και αφετέρου να απαιτήσουμε, το συντομότερο δυνατό και με την κατάλληλη σχεδίαση, την κατασκευή τέτοιων διαβάσεων για ένα καλύτερο μέλλον για την άγρια ζωή αλλά και τον άνθρωπο.\nΕτικέτες: NATURA 2000 #άγρια ζωή #διάβαση #Ιόνια Οδός


"Εικοσάρα" ο Γιάννης (vid) - ebasket.gr\nΚεντρική NBA “Εικοσάρα” ο Γιάννης (vid)\n“Εικοσάρα” ο Γιάννης (vid)\nΔημοσίευση στις 23/11 10:52\nΦοβερές αναμετρήσεις πραγματοποιήθηκαν χθες στο ΝΒΑ με το ελληνικό ενδιαφέρον να είναι έντονο. Οι Ρόκετς νίκησαν τους Μάβερικς με τον Παπανικολάου να κάνει καλό παιχνίδι αλλά οι Μπακς ηττήθηκαν από τους Ουίζαρντς, όμως ο “Κούνμπο” έκανε ξανά ρεκόρ καριέρας! Οι Ράπτορς αποτέλεσαν την αιτία για την τέταρτη συνεχόμενη ήττα των Καβαλίερς και οι Σπερς επικράτησαν εύκολα των Νετς.\nΙντιάνα Πέισερς – Φοίνιξ Σανς 83-106\nΟρλάντο Μάτζικ – Μαϊάμι Χιτ 92-99\nΚλίβελαντ Καβαλίερς – Τορόντι Ράπτορς 93-110\nΝιού Γιόρκ Νικς – Φιλαδέλφεια Σίξερς 91-83\nΧιούστον Ρόκετς – Ντάλας Μάβερικς 95-92\nΜινεσότα Τίμπεργουλβς – Σακραμέντο Κινγκς 101-113\nΜιλγουόκι Μπακς – Ουάσινγκτον Ουίζαρντς 100-110\nΣαν Αντόνιο Σπερς – Μπρούκλιν Νετς 99-87\nΓιούτα Τζαζ – Νιού Όρλινς Πέλικανς 94-106\n“Αέρινοι” Ράπτορς, “ανήμποροι” Καβς\nΟι Ράπτορς πραγματοποιούν την καλύτερη αφετηρία στην ιστορία του οργανισμού, έχοντας πλέον ρεκόρ 11-2, μετά και την επικράτηση στο Κλίβελαντ, με 110-93, υποχρεώνοντας τους Καβαλίερς στην τέταρτη συνεχόμενη ήττα τους. Μπορεί να προηγήθηκαν με 26-8 ύστερα από τέσσερα λεπτά παιχνιδιού και 34-21 στην πρώτη περίοδο αλλά οι “πτερόσαυροι” δεν πτοήθηκαν. Με μπροστάρη τον ασταμάτητο Λου Ουίλιαμς (36π.) που έκανε ρεκόρ καριέρας και τους Κάιλ Λόουρι (23π.-3ρ.-8ασ.), ΝτεΜάρ ΝτεΡόζαν (20ο.-5ρ.-3ασ.) να τον πλαισιώνουν “χαμογέλασαν” στο τέλος. Ο ΛεΜπρόν Τζέιμς (15π.-10ασ.) δεν ήταν ξανά στα καλύτερα του, με τους Κάιρι Έρβινγκ (21π.-3ρ.-6ασ.) και Κέβιν Λαβ (23π.-7ρ.) να παίρνουν περισσότερες πρωτοβουλίες.\nΣτο Χιούστον η μάχη του Τέξας\nΎστερα από δύο σερί ανεπιτυχή αποτελέσματα, οι Ρόκετς επέστρεψαν στις νίκες, επικρατώντας των Μάβερικς με 95-92, στο ντέρμπι του Τέξας. Ο Ντουάιτ Χάουαρντ ήταν τραυματίας αλλά ο Τζέιμς Χάρντεν το πήρε πάνω του και με τους 32 πόντους που σκόραρε (4/9 τρίποντα) έδωσε τη νίκη στους γηπεδούχους. Ο ηγέτης των “ρουκετών” έβαλε συνεχόμενους πόντους στο τέλος ενώ έκανε και το κλέψιμο που έκρινε την αναμέτρηση. Άξιος συμπαραστάτης του ήταν ο Πάτρικ Μπέβερλι (20π.-5ρ.) ενώ θετική παρουσία είχε και ο Κώστας Παπανικολάου. Ο Έλληνας φόργουορντ ολοκλήρωσε την αναμέτρηση με 8 πόντους (2/6 τρ.-2/2 βολές), 7 ριμπάουντ, 2 ασίστ και 2 κλεψίματα σε 38 λεπτά συμμετοχής. Από πλευράς Ντάλας, ξεχώρισαν οι Μπράνταν Ράιτ (14π.-11ρ.) και Μόντα Έλις (17π.-6ρ.-4ασ.).\nΞανά ρεκόρ ο Γιάννης, ήττα οι Μπακς\nΟι Μπακς γνώρισαν δεύτερη συνεχόμενη ήττα αυτή τη φορά από τους εξαιρετικά φορμαρισμένους, Ουίζαρντς με 111-110, αλλά ο Γιάννης Αντετοκούνμπο συνεχίζει να ξεπερνάει τον εαυτό του! Ο φόργουορντ των Μπακς έκανε νέο ρεκόρ καριέρας σκοράροντας 20 πόντους (6/11 διπ.-8/8 βολές) ενώ συνεισέφερε παντού έχοντας 4 ριμπάουντ, 5 ασίστ και 3 κλεψίματα ξεκινώντας στη βασική πεντάδα! Τα “ελάφια” ήταν μπροστά στο πρώτο ημίχρονο, αλλά οι μάγοι ανέβασαν στροφές στην επανάληψη και με ηγέτη τον “αγέραστο” Πολ Πιρς (25π.-10ρ.), με τον Τζον Ουόλ (19π.-4ρ.-9ασ.) να αποτελεί το στήριγμα του, έφθασαν στην τελική επικράτηση.\n“Ρολάρουν” οι πρωταθλητές\nΟι Σπερς μετά το κάπως νωθρό ξεκίνημα στη σεζόν αρχίζουν πλέον και βρίσκουν για τα καλά τα πατήματα τους και πλησιάζουν τα στάνταρ απόδοσης που είχαν στα πλέι οφ. Επιβλήθηκαν και των Νετς, με 99-87, χωρίς να ιδρώσουν και επιδεικνύοντας ξανά τον τρομερό πλουραλισμό τους. Πέντε παίκτες με διψήφιο αριθμό πόντων, με τους Ντάνι Γκριν (21π. με 5/7 τρ.-7ρ.-3κοψ.), Τόνι Πάρκερ (22π.-7ασ.) και Καουάι Λέοναρντ (21π.-9ρ.) να ηγούνται και τον Τιμ Ντάνκαν (7π.-10ρ.-7ασ.-3κλ.-4κοψ.) να κάνει τα πάντα! Η διαφορά ήταν στο +15 (51-36) στο ημίχρονο και τα “σπιρούνια” απλά διατήρησαν τη διαφορά σε αυτά τα επίπεδα χωρίς να συναντήσουν ιδιαίτερες αντιστάσεις. Εκ των Νετς, κορυφαίος ήταν ο Ντερόν Ουίλιαμς (24π.-5ρ.-7ασ.), με τον Μίρζα Τελέτοβιτς (22π.-8ρ.) να ακολουθεί σε απόδοση.\nΤορόντο Ράπτορς 11-2\nΟυάσινγκτον Ουίζαρντς 9-3\nΜαϊάμι Χιτ 7-6\nΜιλγουόκι Μπάκς 7-7\nΚλίβελαντ Καβαλίερς 5-7\nΜπρούκλιν Νετς 5-8\nΙντιάνα Πέισερς 5-8\nΝιου Γιορκ Νικς 4-10\nΧιούστον Ρόκετς 10-3\nΝτάλας Μάβερικς 10-4\nΣαν Αντόνιο Σπερς 9-4\nΦοίνιξ Σανς 9-5\nΣακραμέντο Κινγκς 8-5\nΝιου Ορλίνς Πέλικανς 7-5\nΓιούτα Τζαζ 5-9\nΜινεσότα Τίμπεργουλβς 3-9\nΠροηγούμενο Απόρθητη η έδρα της\nΕπόμενο “Ξύπνησε” ο Ουίγκινς (vid)


Άλλα δυο περιστατικά με πυροβολισμούς από τουρκικά περίπολα στον Έβρο | newsbreak\nΆλλα δυο περιστατικά με πυροβολισμούς από τουρκικά περίπολα στον Έβρο\n6-05-2020 - 21:23μμ\nΠεριστατικά με πυροβολισμούς στον αέρα από τουρκικά περίπολα καταγράφηκαν στον Έβρο τις δυο τελευταίες μέρες.\nΣυγκεκριμένα, το πρώτο έγινε στις 8 το βράδυ της Τρίτης κοντά στο χωριό Μαράσια. Στελέχη της τουρκικής στρατοχωροφυλακής που συμμετείχαν σε ενέδρα σε χέρσο τμήμα της ελληνοτουρκικής μεθορίου πυροβόλησαν στον αέρα για εκφοβισμό, με στελέχη της ΕΛ.ΑΣ. και του Στρατού Ξηράς να ενημερώνουν την ηγεσία τους.\nΤις απογευματινές ώρες σήμερα νέο, παρόμοιο περιστατικό σημειώθηκε κοντά στο χωριό Τυχερό, με Τούρκους αστυνομικούς να ανοίγουν πυρ στον αέρα, ενώ περιπολούσαν με βάρκα κατά μήκος του ποταμού.